AMSS: Predstoji vikend, biće gužve ka morima – KRUŠEVAC.LINK\nOvde si trenutno: Home / SERVIS / AMSS: Predstoji vikend, biće gužve ka morima\nAMSS: Predstoji vikend, biće gužve ka morima\nSaobraćaj u Srbiji pojačan zbog kraja radne nedelje i turističke sezone. Veći broj vozila očekuje se na putevima ka Crnoj Gori, Makedoniji i Bugarskoj.\nNa graničnim prelazima na putničkim terminalima trenutno se čeka oko 30 minuta. Na izlazu iz Srbije ne prelazu Gostun putnička vozila čekaju oko 120 minuta, saopštio je jutros AMSS.\nČesto dolazi do formiranja dužih kolona vozila na ulazu i na izlazu iz Mađarske, i tada zadržavanja mogu biti višesatna i duža u odnosu na zadržavanje koje vozače očekuje na graničnim prelazima Srbije.\nDanas, 13. jula završavaju se radovi održavanja na deonici puta od petlje “Sava Centar” do petlje “T6-skretanje za Novi Sad”, u smeru Beograd-Šid, a u toku radova, na tom delu puta, za saobraćaj je zatvorena preticajna saobraćajna traka, a saobraćaj će se odvijati voznom i zaustavnom saobraćajnom trakom.\nDo 27. jula naplatna stanica “Žednik” biće zatvorena u smeru ka Horgošu zbog radova na rehabilitaciji kolovoza na autoputu E-75. Alternativno isključenje s autputa je naplatna stanica “Bačka Topola”.\nTag putevi saobraćaj vozila\nDanas sunčano, ponegde moguća kiša, temperatura do 30 stepeni


Novogodišnji paketići obradovali mališane - Ozon Media\nSremska Mitrovica – U zgradi Gradske uprave danas je podeljeno 1500 novogodišnjih paketića deci sa teritorije opštine Sremska Mitrovica.\nOvu podelu paketića u saradnji sa Gradskom upravom organizovalo je udruženje „Dete i Svet“ koje već tradicionalno 17 godinu za redom organizuje dodelu novogodišnjih paketa najugroženijim kategorijama dece.\n„Ove godine naše udruženje podeliće ukupno 5000 paketića za decu opštine Sremska Mitrovica, a za sedamnaest godina, koliko dugo već organizujemo ovakve akcije, ukupno je podeljeno više od 40.000 paketića“, rekao je Miroslav Radovanović, predsednik udruženja „Dete i svet“.\nNovogodišnje paketiće danas su dobila deca iz najugroženijih kategorija, deca iz socijalnih ustanova, deca u hraniteljskim porodicama, kao i deca članovi raznih udruženja.\nZa sam kraj današnje podele novogodišnjih polon paketića, načelnig Gradske uprave za zdravstvenu, socijalnu i zaštitu životne sredin, Željko Novaković zahvalio se udruženju „Dete i svet“ i svima onima koji su omogućili da deca iz mitrovačke opštine dobiju novogodišnje paketiće.\nU ponedeljak za jedan evro 120 dinara


Krizni štab: Poziv političkim partijama da kampanju sprovode bez okupljanja\nKrizni štab federalnog Ministarstva zdravstva poziva sve političke partije i kandidate na sprovođenje kampanje koja ne uključuje predizborne skupove, već korištenje drugih komunikacionih kanala kao što su TV, internet, plakati, štampani materijali.\n"Predizborna kampanja treba obezbijediti nesporno pravo glasača na pristup porukama svih političkih partija i kandidata, kako bi mogli donijeti informisane odluke, ali u isto vrijeme treba biti organizovana tako da se maksimalno smanji rizik od širenja virusa korona i zaštiti zdravlje građana", saopšteno je iz Kriznog štaba.\nIz Štaba su ukazali da, budući da se virus korona prenosi sa osobe na osobu, javna okupljanja predstavljaju poseban javno-zdravstveni rizik sa potencijalnim posljedicama.\n"Zbog toga Krizni štab poziva sve političke partije da se prilikom sprovođenja svih modela predizborne kampanje, koji eventualno uključuju neposrednu komunikaciju sa ljudima, pridržavaju svih osnovnih higijensko-epidemioloških mjera kao što je držanje fizičke distance od dva metra, nošenje zaštitnih maski, izbjegavanje rukovanja, grljenja i ljubljenja, često i temeljno pranje ili dezinfekcija ruku, te održavanje respiratorne higijene", navedeno je u saopštenju.\nIz Kriznog štaba su napomenuli da je, u zavisnosti od epidemiološke situacije, moguće uvođenje i drugačijih mjera od trenutno važećih na nivou pojedinih kantona ili Federacije BiH.\nLokalni izbori 2020 krizni štab koronavirus\nSPS Pale podržava Boška Jugovića i Ljubišu Ćosića\nVišegrad predstavlja jedno od najvažnijih mjesta za razvoj turizma i kulture


Udžbenici - 1\nSaving page now... https://www.nezavisne.com/tagovi?strana=1&ipp=10&t=Ud%C5%BEbenici As it appears live September 25, 2020 7:20:44 AM UTC\nUdžbenici i školski pribor za učenike romske nacionalne manjine\n04. 09. 2020 17:06\nPRIJEDOR - Gradonačelnik Prijedora Milenko Đaković uručio je danas prijedorskom Udruženju Roma poklon pakete za učenike romske nacionalnosti, što je godinama redovna aktivnost Gradske uprave početkom školske godine.\nUdžbenici za novu školsku godinu u knjižarama, po istoj cijeni\n27. 08. 2020 08:46\nISTOČNO SARAJEVO - Zavod za udžbenike i nastavna sredstva Istočno Sarajevo odštampao je i dostavio svim svojim knjižarama u Republici Srpskoj udžbenike za školsku 2020/2021. godinu po istoj cijeni kao prethodne godine, izjavio je Srni direktor Zavoda Bojan Đenić.\n26. 08. 2020 07:01\nBANJALUKA, BIJELJINA, TREBINJE - Pred početak nove školske godine 1. septembra, u knjižarama širom Republike Srpske velika je pomama za udžbenicima i školskim priborom.\n14. 08. 2020 10:23\nOpština Novi Grad obezbijediće, na osnovu evidencije Centra za socijalni rad, udžbenike za djecu sa poteškoćama u razvoju, rečeno je Srni u opštinskom Odjeljenju za društvene djelatnosti.\nBANJALUKA, GRADIŠKA - Iako je prethodnih godina u ovom periodu u knjižarama širom Republike Srpske vladala pomama za kupovinom knjiga i školskog pribora, ove godine to nije slučaj jer, kako ističu iz knjižara, ove godine je manje interesovanje za kupovinu udžbenika upravo zbog nepredvidive epidemiološke situacije izazvane virusom korona.\nBesplatni udžbenici za višečlane, hraniteljske i romske porodice\n19. 07. 2020 19:30\nBANJALUKA - Besplatne udžbenike za narednu školsku 2020/2021. godinu grad će i ove godine obezbijediti za djecu iz višečlanih, hraniteljskih i romskih porodica.\nĐenić: Uspješno se provodi proces digitalizacije udžbenika u RS\n15. 04. 2020 14:06\nISTOČNO SARAJEVO - Zavod za udžbenike i nastavna sredstva uspješno provodi proces digitalizacije koji je prije nepunih godinu dana počeo u Republici Srpskoj, rekao je vršilac dužnosti direktora Zavoda Bojan Đenić.\nTrivić: Za jedan predmet dovoljni udžbenik i sveska\n30. 11. 2019 15:36\nBANJALUKA - Ministar prosvjete i kulture Republike Srpske Natalija Trivić ocijenila je da su za jedan predmet dovoljni udžbenik i sveska, a da će ostalo biti dostupno učenicima u digitalizovanoj formi.\n20. 08. 2019 11:20\nSREBRENICA - Opština Srebrenica obezbijediće za predstojeću školsku godinu besplatne udžbenike za učenike iz socijalno ugroženih porodica, rekao je Srni načelnik opštinskog Odjeljenja za društvene djelatnosti i javne servise Bego Bektić.


Generalni direktor Vučinić učestvovao na Ministarskoj konferenciji o Avganistanu\nDatum objave: 24.11.2020 15:30 | Autor: MVP\nGeneralni direktor Generalnog direktorata za NATO i politiku bezbjednosti Vladimir Vučinić učestvovao je na online Ministarskoj konferenciji o Avganistanu, održanoj 23. i 24. novembra u Ženevi.\nVučinić je istakao da Crna Gora snažno podržava postizanje mira u Avganistanu kao preduslova za stabilizaciju i dalji napredak države. Ocijenio je da početak pregovora između Vlade Avganistana i talibana predstavlja pozitivan pomak, ali da je od presudnog značaja da se implementira dugoročni prekid vatre kako bi se zaštitilo civilno stanovništvo, i da se prekinu sve veze s terorističkim grupama.\nGeneralni direktor Vučinić je naglasio da će Crna Gora, kao odgovorna članica NATO-a, nastaviti da pruža političku i finansijsku podršku Vladi Avganistana, u skladu sa dogovorom koji su članice Alijanse ranije postigle. S tim u vezi, ukazao je da će Crna Gora nastaviti da finansijski doprinosi održivosti Avganistanskih snaga bezbjednosti i odbrane do 2024. godine i podsjetio da je Crna Gora tokom prethodnih 10 godina pružala i vojnu pomoć Avganistanu kroz misije ISAF i Odlučna podrška.


U naredna tri dana privredna delegacija Rasinskog okruga na Sajmu kineskih brenodva u Budimpešti | RTK\nU naredna tri dana privredna delegacija Rasinskog okruga na Sajmu kineskih brenodva u Budimpešti\nPrivredna delegacija Rasinskog okruga sa više od 100 privrednika, koje je organizovala RPK Kruševac, u naredna 3 dana učestvovaće na prestižnom Sajmu kineskih brendova u Budimpešti.\nNa sajmu će biti predstavnici 320 kineskih kompanija iz 16 industrijskih oblasti a privrednici iz našeg kraja će na svom štandu prezentovati domaće proizvode. Cilj je povezivanje kompanija iz Jugoistočne Evrope sa kineskim i jačanje poslovne saradnje.\nOsim Privredne komore Kruševac koja će u svojoj delegaciji imati 116 privrednika iz našeg okruga, na Sajmu kineskih brednova u Budimpešti, učestvovaće i privredne komore iz Beograda, Sombora i Novog Sada ali i prtedstavnici Užica, Kraljeva, Valjeva i Kragujevca.\nPrethodno : U Krvavici organizovano sportsko takmičernje u pucanju na glinene golubove\nSledeće : KOŠARE – BITKA KOJA TRAJE (Tribina u Kruševcu)


Microsoft Word - Savjeti za štampanje - Srebrenik.NETwork\nSrebrenik.NET / Tehnologija / Info Vijesti / Microsoft Word – Savjeti za štampanje\nPiše: OmerBeg u Info Vijesti, Tehnologija, Zanimljivosti 25.06.2010 493 Views\nPrilikom štampe velikih dokumenata potrošimo dosta papira. Dokument koji ima 50 stranica košta nas 50 stranica papira. Želimo li da uštedimo vrijeme i novac treba da znamo kako da ispravno koristimo Microsoft Word. Sa ovim savjetom možete da smanjite vaše troškove na pola ili četvrtinu sadašnjih troškova.\nOdštampajte na papiru dvije stranice dokumenta. U Microsoft Word-u trebate namjestiti u prozoru “Štampa (Print)” pod “Stranica na papiru (Pages on sheet)” jednostavno “2 stranice”. Uz pomoć ovog savjeta na papiru ćete dobiti 2 A4 stranice smanjene na A5 stranice, okrenute za 90 stepeni i odštampane jedna kraj druge na jednoj stranici papira.\nŽelite li još više uštedjeti koristite opciju duplex štampe. Kod ove opcije tekst će se štampati na obje strane papira. Ako nemate štampač koji podržava duplex opciju (sam okreće papir) koristite manuelnu duplex opciju u Wordu.\nKod Microsoft Word-a 2007 jednostavno izaberite “manuelni duplex (manual duplex)”, kod 2010 Word-a opciju “obostrano manuelno štampanje (duplex manuel)”. Prvo ćete dobiti odštampane prednje strane i nakon toga ćete odštampanu gomilu papira morati jednostavno “okrenuti” i Word će odštampati i zadnju stranu.


CRNADAK: Dobre primjere treba slijediti, bez obzira na strukturu vlasti na različitim nivoima | Banjaluka.net\nCRNADAK: Dobre primjere treba slijediti, bez obzira na strukturu vlasti na različitim nivoima\nIGOR CRNADAK/G. ŠURLAN, RAS SRBIJA\nPotpredsjednik PDP i narodni poslanik Igor Crnadak rekao je da realizacija projekta besplatnih udžbenika za sve osnovce nije samo revolucionarni korak za Banjaluku, nego za čitav region, budući da je Banjaluka prvi grad koji je realizovao tu ideju i na taj način dao konkretnu podršku školstvu, roditeljima osnovaca i napravio uštede u budžetima desetina hiljada građana.\nCrnadak kaže da mnogi nisu vjerovali u realizaciju ciljeva iz PDP-ovog programa „Nova Banjaluka“, a PDP je pokazao da se sa odgovornijom politikom, uštedama i bez korupcije može mnogo uraditi za vrlo kratko vrijeme.\n– Tokom kampanje su i meni i našem izbornom štabu govorili da nije moguće da pobijedimo u trci za gradonačelnika Banjaluke, a to smo 15. novembra prošle godine demantovali. Poslije su govorili da nema šanse da se ispune obećanja koja proizilaze iz našeg programa za Banjaluku, a evo, tek sedam mjeseci nakon stupanja na dužnost, gradonačelnik Stanivuković je realizovao jedan od najznačajnijih projekata – ističe Crnadak i dodaje da se do kraja godine očekuju realizacije obećanja vezanih za besplatan gradski prevoz za penzionere, smanjenje perioda čekanja za upis u gradske vrtiće i nastavak borbe protiv korupcije u gradskim strukturama.\nCrnadak navodi da je posebno zadovoljan što su aktivnosti gradonačelnika Banjaluke i PDP pokrenule Vladu Republike Srpske koja je danas donijela odluku o besplatnim udžbenicima učenike do četvrtog razreda osnovnih škola u Republici Srpskoj.\n– Dobro je što smo podstakli Vladu Republike Srpske da prati inicijativu o besplatnim udžbenicima, jer dobre primjere treba slijediti, bez obzira ko čini vlast na kojem nivou. Iako zaključak Narodne skupštine Republike Srpske iz marta 2019. godine obavezuje Vladu da obezbijedi besplatne udžbenike za sve osnovce, dobro je što su, podstaknuti primjerom Banjaluke, napravili bar ovaj početni korak – ističe Crnadak.\nOn kaže da mu je žao što od lokalnih SNSD i gradskih funkcionera čuje kritičke izjave povodom realizacije ovog projekta.\n– Pokušavajući uniziti realizaciju ovog projekta, smišljajući greške u procedurama, zaboravljaju koliko građana je zadovoljno i finansijski rasterećeno pred početak školske godine. Ovakvim nastupima lokalni SNSD se dodatno udaljava od građana i pokazuje da ne razumije poruku koju su dobili na prošlim izborima – kaže Crnadak.


Potpisan protokol: Albanski policajci na crnogorskom primorju\nPolicajci iz Albanije biće angažovani na crnogorskom primorju za vreme ovogodišnje turističke sezone, predviđeno je Protokolom o saradnji koji je u ponedeljak potpisan u Skadru.\nDirektor crnogorske Uprave policije Božidar Vuksanović razgovarao je sa direktorom Nacionalne policije Albanije Hisni Burgajem.\nSastanak je bio posvećen jačanju saradnje crnogorske i albanske policije u nastupajućem periodu i aktivnostima za njeno intenziviranje tokom predstojeće turističke sezone, o čemu je potpisan Protokol.\n“On će omogućiti upućivanje policijskih službenika iz Albanije u Crnu Goru, tokom trajanja turističke sezone, čime će se pospešiti razmjena policijskih iskustava, podrška u prevenciji javne bezbjednosti i javnog reda i prevencija kriminalnih aktivnosti međunarodnog karaktera”, kaže se u saopštenju.\nVuksanović je saopštio da je Uprava policije u prethodnom periodu potpisala ovakvu vrstu Protokola sa ministarstvima unutrašnjih poslova Hrvatske i Srbije.\n"Bezbednost predstojeće turističke sezone, odlučnom borbom protiv svih oblika kriminala, i osećaj sigurnosti kod svih građana da su tokom odmoru u Crnoj Gori sigurni kao kod svoje kuće, predstavlja naš osnovni cilj", kazao je Vuksanović.


RTCG - Radio Televizija Crne Gore - Nacionalni javni servis :: Društvo :: Za rasvjetu u dva sela obezbijeđeno 11.000 eura\nU ŽUPI NIKŠIĆKOJ 12. 04. 2019. 15:36 >> 15:36 0\nRealizacija projekta postavljanja rasvjete u Starom selu i Jugovićima u nikšićkoj Župi počeće narednih dana, a sredstva od 11.000 eura uplatila je Vlada, saopšteno je nakon sastanka predstavnika te mjesne zajednice i Opštine Nikšić.\nPredsjednik Mjesne zajednice Župa Nikšićka Dragoljub Radulović, naveo je da je na sastanku sa potpredsjednikom Opštine Draganom Perovićem, dogovorena i dalja dinamika asfaltiranja seoskih ulica u ovoj godini i sanacija klizišta u selu Liverovići.\n"Dogovorena je i zajednička aktivnost na izradi projekta za glavnu saobraćajnicu od brane na jezeru Liverovići do Morakova i jednoglasno konstatovano da se u finansiranje tog dijela saobraćajnice mora uključiti i firma Uniprom metali, koja eksploatiše boksitnu rudu iz Župe", rekao je Radulović.\nPredstavnici Savjeta mjesne zajednice Župa Nikšićka dogovoili su aktivnosti i na iznalaženju mogućnosti za postavljanje rasvjete prema selima Bjeloševina i Morakovo, a zaključeno je da se Ministarstvo poljoprivrede mora uključiti u rješavanje vodosnabdijevanja za sela Oblatno, Zagrad i Gornja Kuta.\nDogovorene su i aktivnosti na otklanjanju nedostataka na vodovodu sa kojeg se snabdijeva većina mještana Župe, što podrazumijeva uklanjanje divljih priključaka, postavljanje satova i otklanjanje nedostataka na samoj mreži.\n"Dogovorene su i druge aktivnosti čijom realizacijom će se poboljšati uslovi za život mještana", saopštio je Radulović.\nŽupljanima je i iz Ministarstva sporta, prema navodima mještana, načelno odobren i zahtjev za gradnjom travnatog fudbalskog terena, a najavljena je i zajednička realizacija posla za sportsku salu za potrebe Osnovne škole "Dušan Bojović".


Filmu "Iza glečera" glavna nagrada festivala "Sicilymovie"\nFilmu „Iza glečera“ glavna nagrada festivala „Sicilymovie“\nTanjug 26. jula 2021. 13:44\nRIM – Dokumentarni film „Iza glečera“, koji se bavi uticajem klimatskih promena i čovekovog delovanja na ribarske zajednice u Kazahstanu, osvojio je glavnu nagradu na filmskom festivalu „Sicilymovie“.\nIstovremeno, španski je reditelj David Rodrigez Munjiz primio prvo priznanje Udruženja emitera Mediterana (COPEAM) i Međunarodnog fonda za poljoprivredni razvoj Ujedinjenih nacija (IFAD), saopštili su organizatori festivala.\n„Ovo ostvarenje ističe uticaj klimatskih promena na život i egzistenciju ribarskih zajednica i daje glas ljudima u ruralnim zajednicama koji se tako retko čuje. Dokumentarni filmovi igraju presudnu ulogu u stvaranju svesti koja vodi ka delanju, kako bismo mogli da izgradimo održive prehrambene sisteme i otporne seoske zajednice“, navela je direktorka Odeljenja Bliskog Istoka, Severne Afrike, Evrope i Centralne Azije IFAD Dina Sale.\nPored uticaja klimatskih promena i ljudske aktivnosti na ribarske zajednice na rekama Narin i Sir Darja, Munjizov film ističe i sukob oko vodenih resursa u Centralnoj Aziji.\nDrugoplasirana ostvarenja bila su „Umotani u plastiku“ reditelja Roka Murara i „Oči zemlje“ Markosa Altuve Markine.


"Agroprom" uložio 3 mil EUR u silose u Staroj Pazovi - Bizlife.rs\n„Agroprom“ uložio 3 mil EUR u silose u Staroj Pazovi\n19:13 Stara Pazova, 11/01/2012\nZadruga „Agroprom“ iz Stare Pazove uložila je oko 3 mil EUR u izgradnju savremenih skladišta za žitarice. U tim silosima, kapaciteta 18.000 tona, već početkom aprila se očekuje prijem prvih količina kukuruza.\nZadruga „Agroprom“ obrađuje 3.000 hektara sopstvene zemlje i isto toliko u kooperaciji. Proizvode osnovne ratarske kulture – šećernu repu, pšenicu, kukuruz, suncokret i soju. Da bi unapredili svoje poslovanje prošle godine započeli su izgradnju savremenih silosa.\nPo rečima Gorana Mitrovića, direktora Zadruge, na tu investiciju odlučili su se jer su želeli da robu čuvaju u sopstvenim smeštajnim kapacitetima, a ne da skupo plaćaju čuvanje žitarica tamošnjim skladištarima.\nA, kada je reč o investicije od tri miliona evra, Mitrović za RTV kaže da se povraćaj uloženog novca može očekivati tek posle dužeg perioda eksploatacije skladišnog prostora.


Hotel za Inverhadden (Scotland) : 302 pronađenih hotela\nRezultati obuhvataju hotele u blizini Inverhadden Poređati prema :\nDunalastair Hotel Hotel sa 3 zvezdice\nOvaj hoteli je najbliži: Inverhadden Stil hotela Dunalastair Hotel je Povoljan, a pruža pun komfor i usluge kao što su: Restoran, Bar, Poslovni centar, Televizija. Na 58 minuta kolima udaljenosti od centra, ovaj hotel u ulici The Square ...Još informacija\nDunalastair Hotel je u blizini Inverhadden Na 4 minuta hodom udaljenosti od centra grada, ovaj hotel se nalazi u ulici The Square, a pozicija mu je zapad za grad Kinloch Rannoch. Sve to ga čini idealnim za otkrivanje grada i okoline.Dunalastai...Još informacija\nAberfeldy Weem Hotel Hotel sa 0 zvezdice\nStil hotela Aberfeldy Weem Hotel je Povoljan, a pruža pun komfor i usluge kao što su: n.a.. Nalazi se u ulici Weem, pozicija mu je sever za grad Inverhadden, a od centra je udaljen samo 4 minuta kolim...Još informacija\nMacdonald Loch Rannoch Hotel & Resort Hotel sa 3 zvezdice\nStil hotela Macdonald Loch Rannoch Hotel & Resort je Luksuzan, a pruža pun komfor i usluge kao što su: Restoran, Room Service, Bar, Besplatan parking, Televizija. Pozicija ovog hotela je severozapad z...Još informacija\nBen Lawers Hotel Hotel sa 3 zvezdice\nStil hotela Ben Lawers Hotel je Porodičan, a pruža pun komfor i usluge kao što su: Restoran, Bar, Sobe za nepušače, Televizija. Nalazi se u ulici , pozicija mu je zapad za grad Kenmore, a od centra je...Još informacija\nKenmore Hotel ima 40 soba/e/u. Cene se kreću od 13 833 dinar - Srbija za najjeftinije sobe, ali na raspolaganju su sobe svih kategorija: od soba tipa Room do soba tipa Room.U hotelu Kenmore Hotel pro...Još informacija\nArdeonaig Hotel And Restaurant Hotel sa 3 zvezdice\nStil ovog hotela kategorije tri zvezdice je Luksuzan za grad Ardeonaig. U njemu ćete naći razne usluge, a posebno Restoran, Bar, Novine, Sobe za nepušače, Perionica. Na 4 minuta kolima udaljenosti od...Još informacija\nStil hotela Moness House Hotel & Country Club je Povoljan, a pruža pun komfor i usluge kao što su: n.a.. Na 10 minuta hodom udaljenosti od centra grada, ovaj hotel se nalazi u ulici Moness House Hotel...Još informacija\nLoch Tay Highland Lodges Hotel sa 3 zvezdice\nStil ovog hotela za grad Killin je Povoljan, a kategorija tri zvezdice. U njemu ćete naći razne usluge, kao što su: n.a..Nalazi se u ulici Milton Morenish Estate, pozicija mu je severoistok za grad Ki...Još informacija\nNorthcote Manor Lancs Hotel sa 3 zvezdice\nNa 156 minuta kolima udaljenosti od centra grada, ovaj hotel se nalazi u ulici Northcote Road Langho 1, a pozicija mu je severozapad za grad Blackburn. Sve to ga čini idealnim za otkrivanje grada i ok...Još informacija\nNa 2 minuta hodom udaljenosti od centra, ovaj hotel u ulici Blair Atholl sa pozicijom jugoistok za grad Blair Atholl, idealan je za otkrivanje svih lepota grada, bez obzira da li ostajete samo nekolik...Još informacija\nVaš izbor: Hotel za Inverhadden (Scotland) : 302 pronađenih hotela


U visokom obrazovanju u RS predstoji internacionalizacija i modernizacija | Novosti.RS\n18. 10. 2019. u 14:28\nRajčević i rektor, razgovori o visokom obrazovanju\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević rekao novinarima u Banjaluci da se donošenjem novih zakona o visokom obrazovanju i obezbeđivanju kvaliteta u toj oblasti stvaraju dobri pravni osnovi za nastavak operativnih aktivnosti u reformskom periodu.\nOn je danas naglasio da će se u okviru reforme visokog obrazovanja u Srpskoj i dalje insistirati na njegovoj internacionalizaciji, modernizaciji i racionalizaciji.\nRajčević je naveo da je cilj da se koncipira i trasira put za kvalitetan razvoj i internacionalizaciju visokog obrazovanja u Srpskoj, "sa kojeg niko u budućnosti neće moći da skrene".\n- Ostaje da akademska zajednica, resorno ministarstvo i Vlada zajedno rade na pospešivanju rešenja iz navedenih zakona i da se ide napred na planu reforme visokog obrazovanja - ocenio je Rajčević nakon sastanka sa rukovodstvom Univerziteta u Banjaluci.\nPročitajte još: Sindikat obrazovanja, nauke i kulture: U narednih 15 dana nastavak razgovora o povećanju plata\nRektor ovog univerziteta Radoslav Gajanin rekao je da je ta obrazovna ustanova zadovoljna novim zakonima u visokom obrazovanju, koji će biti usvajani u narednom periodu.\n- Važno je da se postepeno pooštre kriterijumi kada je reč o izborima u zvanja, te da se insistira na modernizaciji i internacionalizaciji visokoškolskih ustanova. Takođe, predviđena je komercijalizacija znanja, odnosno da članice Univerziteta imaju mogućnost pružanja usluga na tržištu - rekao je Gajanin.\nOn je dodao da je novim zakonima predviđeno i podizanje kvaliteta nastave i nastavnog procesa, te ocenio odličnom saradnju Univerziteta i resornog ministarstva.


Potpisan ugovor sa kompanijom "Orao" vrijedan 3,7 miliona evra - NTV Arena\nPotpisan ugovor sa kompanijom “Orao” vrijedan 3,7 miliona evra\nMinistar odbrane Srbije Nebojša Stefanović i ministar privrede i preduzetništva Republike Srpske Vjekoslav Petričević prisustvovali su danas potpisivanju ugovora sa Remontnim zavodom “Orao” iz Bijeljine o remontu motora “Viper” za avione “Orao” i “Super galeb G-4”.\nStefanović je naveo da je vrijednost ugovora, koji je potpisan između Uprave za logistiku Generalštaba Vojske Srbije, Javnog preduzeća “Jugoimport-SDPR” i Remontnog zavoda “Orao” iz Bijeljine 3,7 miliona evra.\nStefanović je istakao da će ovaj remont omogućiti osposobljavanje dodatnog broja aviona tipa “Orao” i “G-4” za korišćenje u Ratnom vazduhoplovstvu Srbije, što je u skladu i sa nastavkom projekta modernizacije vazduhoplovstva, saopšteno je iz Ministarstva odbrane.\n“To je uz proces modernizacije jedan od ključnih projekata koji u ovoj godini i u narednim godinama Ministarstvo odbrane želi da sprovede, kako bi povećalo kapacitete ne samo Ratnog vazduhoplovstva već i čitave vojske”, rekao je Stefanović.\nOn je napomenuo da se na ovaj način i praktično investira u preduzeće “Orao“, koje u ovom dijelu Evrope jedino može da obavi remont ovakve vrste motora, a time se istovremeno investira i u bratsku Republiku Srpsku.\nStefanović je rekao da je sa partnerima iz Republike Srpske danas bilo riječi o organizovanju posjete i drugim kompanijama u Republici Srpskoj, poput “Kosmosa”, da se vidi šta je to novo i šta u zajedničkoj saradnji može da se obezbijedi.\n“Ono što je za nas prioritetni cilj jeste da povećamo kapacitete i sposobnosti Vojske Srbije. Ja sam uveren da ćemo sa ministrom i sa drugim kolegama iz Republike Srpske veoma brzo nastaviti najsnažniju moguću saradnju”, istakao je Stefanović.\nMinistar privrede i preduzetništva Republike Srpske Vjekoslav Petričević naglasio je da je danas potpisan ugovor sa kompanijom “Orao” iz Bijeljine, jedan u nizu ugovora koje je Ministarstvo odbrane Srbije do sada zaključilo sa tom i sa drugim kompanijama namjenske industrije Republike Srpske.\n“Razgovarali smo i o daljim aktivnostima koje su nam u cilju da se realizuju u ovoj godini. Nastavićemo našu saradnju i u budućnosti u obostranom interesu”, rekao je ministar Petričević.\nPotpisivanju ugovora prisustvovao je i pomoćnik ministra za materijalne resurse Nenad Miloradović, a ugovor su potpisali u ime Ministarstva odbrane i Vojske Srbije načelnik Uprave za logistiku /J-4/ Generalštaba Vojske Srbije brigadni general Srđan Petković, u ime JP “Jugoimport-SDPR” Danijel Pantić, pomoćnik direktora za ekonomsko-Finansijske poslove, te u ime kompanije “Orao” direktor Mladen Stojanović.\nTags: beograd, bijeljina, ministarstvo odbrane, orao, srbija\nSedamdest davalaca iz Ugljevika darovalo krv na VMA\nPatrijarh Porfirije: Da Srpska crkva živi punim plućima, a svi pravoslavni slobodu u Hristu /VIDEO/


Koristite ovih pet aplikacija za uspešan digitalni PR - Beograd24\nU aplikaciji možete da kreirate priču od 400 reči ili prezentaciju koja uključuje do pet slika. Imaćete i linkove za društvene mreže i URL, a u mogućnosti ste i da odaberete filtere za vašu industriju. Novinari koji su u potrazi za pričama mogu da pregledaju ponuđene priče i da vas pozovu, ako im se vaša priča dopadne. Aplikacija uključuje i „push“ obaveštenja, tako da su novinari obavešteni kada prime poruku putem aplikacije.\nOva aplikacija vam, najzad, nudi i odlične edukativne video-snimke pod nazivom „Video-recepti” koji vam daju savete o tome kako možete da kreirate odličan i efikasan video-prikaz.\nŠest koraka koji vode do uspešne prodaje\nKako da dizajnirate web sajt koji će se na pravi način obraćati pravoj publici


OS X El Capitan stiže 30. septembra\nčetvrtak, 10 Septembar 2015 11:11\nIako Apple na svom jučerašnjem eventu nije zvanično objavio datum izlaska nove verzije OS X-a, to su uradili na nešto zanimljiviji način - naime, datum izlaska El Capitana su ubacili kao easter egg u demonstraciju novog iPhonea, pa su pažljivi posmatrači u jednom trenutku tokom prezentacije mogli primjetiti e-mail poruku u kojoj je otkriveno da OS X El Capitan stiže 30. septembra.\nKako prenosi The Verge, El Capitan u odnosu na prethodnu verziju OS X-a donosi nekoliko manjih poboljšanja, fokusiranih prvenstveno na "iskustvo" i "performanse". Spomenuto "iskustvo" podrazumijeva bolju integraciju Appleovih aplikacija, dok poboljšanja na polju performansi vjerovatno ne treba posebno objašnjavati.\nOd drugih noviteta iz El Capitana, vrijedi istaći još i novi sistemski font nazvan San Francisco, poboljšanu pretragu, ali i Split View opciju za jednostavniji prikaz dva prozora istovremeno (što bi vas moglo podsjetiti na Snap View iz novijih verzija Windowsa), te sitna poboljšanja u u Mail, Safari i Notes aplikacijama.\nKao i prethodne verzije OS X-a, El Capitan će biti dostupan u vidu besplatne nadogradnje za korisnike kompatibilnih uređaja.\nSteelSeries predstavio Nimbus gamepad za Apple TV\nVerizon u saradnji sa velikim IT kompanijama počinje testirati 5G mrežu


Komandant BSK: Vojska Kosova u mirovnim misijama od 2021.\nKomandant Bezbednosnih snaga Kosova general-potpukovnik Rahman Rama najavio je da će do 2021. godine vojska Kosova prvi put biti u vojnoj misiji zajedno sa američkom vojskom Iraku ili Avganistanu.\nBezbednosne snage Kosova (Foto Kim arhiva)\nUčešće vojske Kosova u mirovnim misijama biće veliko dostignuće, rekao je Rama za Radioteleviziju Kosova.\n"Kažem sa punim uverenjem da će kosovski vojnici, zajedno sa Ajovskom nacionalnom gardom, biti na tim mestima u vojnim misijama", precizirao je on.\nGovoreći o prisustvu na severu Kosova, Rama je poručio da su, ako im se naredi, vojnici spremni da odgovore bez obzira o kom se delu Kosova se radi.\n30.09.2020 U srpskim sredinama četiri nova slučaja koronavirusa (242)\n30.09.2020 Obuka za konobare, prilika za posao (233)\n30.09.2020 KM: Obustava rušenja lokala do daljeg (175)\n30.09.2020 Pregovori Srba i Bošnjaka oko škole u Drajčicima (169)\n30.09.2020 Raspodela sredstava iz Fonda za ekonomski oporavak sledeće nedelje (155)


Izazovi prelaska na obnovljive izvore energije\nModeran način života nezamisliv je bez energije koju dobijamo iz fosilnih goriva. Ona nam služe za sve: proizvodnju struje, svakodnevni transport, a imaju svoju ulogu i u industrijskim procesima za proizvodnju dobara koja koristimo. Jednostavno rečeno, svet je zavistan od fosilnih goriva.\nKako bismo ilustrovali razmere ove zavisnosti pogledaćemo šemu potrošnje energije na svetskom nivou. Posmatrajući šemu vidimo da smo 2011. godine oko tri četvrtine električne energije dobijali iz fosilnih goriva dok se gotovo celokupan transport na planeti zasnivao na naftnim derivatima. Od 2011. godine je došlo do velikog razvoja tehnologije koju koristimo za dobijanje energije iz obnovljivih izvora, ali je takođe došlo i do porasta potrošnje tako da je udeo fosilnih goriva ostao približno isti.\nOva šema vam izgleda komplikovano? To je ok, ona i treba da ilustruje koliko su zamršeni tokovi energetske potrošnje, ono što je bitno da primetimo jeste da se energija dobijena od Sunca, vetra i vode nalazi pri samom vrhu i vrlo malo učestvuje u ukupnoj potrošnji.\nČak i da u ovom trenutku imamo mogućnost da se u potpunosti prebacimo na proizvodnju struje iz obnovljivih izvora, ponovo bi bilo potrebno mnogo vremena da se izgradi sva potrebna infrastruktura, tako da je jasno da će prelazak na deugljenizovanu privredu biti težak i dugotrajan proces.\nDugo godina je glavni razlog za neprelazak na obnovljive izvore bila znatno viša cena energije dobijene na ovaj način. To je, uz još uvek nedovoljnu efikasnost, bilo dovoljno da većina donosilaca odluka obnovljive izvore ne uzima u obzir kao opciju za dominantan način dobijanja energije, već su oni često služili tek kao dodatak fosilnim gorivima.\nOgroman napredak tehnologije u poslednjih nekoliko godina doveo je do značajno bolje efikasnosti i oštrog pada cene energije dobijene iz obnovljivih izvora. U nekim zemljama koje imaju odgovarajuće vremenske uslove, poput Čilea i Ujedinjenih Arapskih Emirata, električna energija dobijena od sunca već je jeftinija od one koja se dobija sagorevanjem uglja, a prema nekim pretpostavkama solarna energija bi mogla da postane najjeftinija na svetskom nivou za pet do šest godina. Cena energije dobijene od vetra takođe je u padu i sada je uporediva sa cenama struje dobijene iz tradicionalnih izvora.\nRazvoj tehnologije i postavljanje cene na emisije gasova staklene bašte doveli su do toga da su obnovljivi izvori energije cenovno konkurentni fosilnim gorivima. To su svakako odlične vesti, ali efikasnost još uvek u velikoj meri zavisi od geografskih i vremenskih prilika, te su za većinu zemalja ugalj i prirodni gas još uvek prvi izbor. Ipak imajući u vidu skorašnje trendove deluje da će obnovljivi izvori vrlo brzo u potpunosti potući fosilna goriva, barem kada je cena u pitanju.\nIako deluje da ćemo problem cene vrlo brzo rešiti, ipak ostaje još jedna prepreka za obnovljive izvore energije. Naime električna energija je specifično dobro. Ona se ne skladišti, već odmah po proizvodnji ulazi u elektro-mrežu i sve što je proizvedeno mora u potunosti da se potroši, a mreže susednih država su povezane kako bi se u slučaju manjka ili viška struja uvozila ili izvozila. Ovakva priroda struje predstavlja problem, jer Sunce sija samo tokom dana, a snaga vetra varira. U trenucima kada nije moguće dobiti dovoljno energije iz ovih izvora mreža bi ostala prazna, a potrebe stanovništva neispunjene.\nRešenje za ovaj problem su baterije u kojima bi mogao da se čuva višak energije koji bi se onda koristio tokom noći ili u periodima nedovoljne aktivnosti vetra, ali su one još uvek previše skupe i nedovoljno prilagođene za skladišćenje energije u razmerama koje bi bile potrebne. Dok to ne rešimo svet neće moći u potpunosti da se prebaci na obnovljive izvore energije.\nAlbanija: Svetska banka isplatila 48 miliona dolara za projekat sigurnosti brana\nRumunija: Vlada će iduće nedelje odobriti projekat HE Tarnita-Lapustesti\nKo bi opet Taru da pretvara u baru?\nTrivan: Mini hidroelektrane samo van zaštićenih područja i po EU standardima\nRumunija: OMV Petrom investirao 46 miliona evra za smanjenje uticaja na životnu sredinu raifinerije Petrobrazi


Usvajanje Budžeta preduslov za dalji razvoj crnogorske poljoprivrede\nUsvajanje Budžeta preduslov za dalji razvoj crnogo...\nObjavljeno: 03.06.2021. • 09:04 Autor: Ministarstvo poljoprivrede,šumarstva i vodoprivrede\nNedonošenje nacionalnog Budžeta za 2021. godinu uslovilo je kašnjenje u usvajanju Uredbe o uslovima, načinu i dinamici sprovođenja mjera agrarne politike za 2021. godinu – Agrobudžeta.\nUsvojen Zakon o budžetu preduslov je bez koga se ne može pristupati donošenju podzakonskih akata, programa i drugih dokumenata iz oblasti poljoprivrede, šumarstva i vodoprivrede. Svaki dan daljeg odlaganja donosi sve teže posljedice i značajno smanjuje mogućnost za uspješnu realizaciju planiranih mjera iz nadležnosti Ministarstva poljoprivrede, šumarstva i vodoprivrede.\nOdlaganje donošenja Budžeta nanosi ozbiljne probleme našim poljoprivrednicima u primjenjivanju mjera direktnog plaćanja, naročito u stočarstvu i biljnoj proizvodnji. Poljoprivredni proizvođači su svoje planove bazirali na dosadašnjoj praksi da se dio sredstava uplati u prvoj polovini godine i svoje investicije planirali na osnovu toga. Ugrožena proljećna sjetva i sadnja nanosi štetu domaćem tržištu, pa dalje odlaganje, s obzirom na regionalne probleme na tržištu stočne hrane dodatno ugrožava naše proizvođače. Najveći broj mjera u okviru Agrobudžeta sprovodi se kroz mjere ruralnog razvoja. Kašnjenjem donošenja pravnih akata dolazi i do kašnjenja objavljivanja javnih poziva (u ovom trenutku oko 30 dana) zbog čega može doći do smanjenja broja zainteresovanih proizvođača za realizaciju svojih investicija. U Ministarstvu postoji procedura koja obuhvata niz aktivnost kao što su izlazak službi na teren i kontrola poljoprivrednih proizvođača za šta je neophodno vrijeme. Odlaganjem Agrobudžeta u velikoj mjeri je skraćen period za implementaciju što prouzrokuje dodatne probleme u unutrašnjoj organizaciji.\nNeusvajanje Zakona o budžetu prouzrokuje znatne probleme za sektor šumarstva i drvne industrije. Program gazdovanja šumama se usvaja nakon usvajanja Budžeta. Bez Programa gazdovanja šumama nije moguće vršiti izrade planske dokumentacije- što su poslovi koji su sezonskog karaktera. Nije moguće vršiti sječu i davanje šuma na korišćenje. Ključna opasnost je nestašica drvnih proizvoda što može uzrokovati gašenje proizvodnje u drvoprerađivačkoj industriji. Za prva četri mjeseca došlo je do pada proizvodnje u šumarstvu u iznosu od 93,5 % u odnosu na isti period u 2020. godini. Bez usvojenog Budžeta prihodi od šumarstva usljed pada proizvodnje bili bi drastično smanjeni, a time ugroženi i budžeti opština na sjeveru koji prihoduju 70% sredstava iz naknada za korišćenje šuma.\nProgram vodoprivrede usvaja se nakon budžeta i bez njega nije moguće krenuti u procedure izrade novih vodovoda u Crnoj Gori zbog čega je 20-tak vodoprivrednih objekata trenutno na čekanju. S obzirom da Program za ovu godinu još nije donesen izvjesno je kašnjenje radova, a u zavisnosti od priliva sredstava iz Budžeta postoji objektivna mogućnost da se neke aktivnosti definisane Programom neće moći realizovati u toku ove godine. Zbog kašnjenja usvajanja Budžeta za 2021. godinu kasniće se i sa realizacijom sredstava namijenjenih za utvrđivanje predloga prioritetnih oblasti od javnog interesa za finansiranje projekata i programa u oblasti zaštite životne sredine – zaštita voda. Komisija za raspodjelu sredstava do usvajanja Budžeta nije u mogućnosti da objavi Javni konkurs za finansiranje tih projekata u 2021. godini.\nKada je riječ o međunarodnim projektima, svi akti potrebni za implementaciju od strane IFAD-a (projekat razvoja klastera i transfromacije ruralnih područja) su odobreni, i za realizaciju u 2021. godini potrebno je još usvajanje Zakona o Budžetu i Agrobudžet, budući da bez Zakona o budžetu nije moguće obezbijediti dio nacionalnog učešća u projektu, zbog čega se ne može otpočeti rad na njegovoj realizaciji. Neusvajanje Budžeta uslovljava zastoj i u realizaciji MIDAS 2 i IPARD II projekata jer sredstva obezbijeđenja za grant podršku za ruralni razvoj i ribarstvo ne mogu biti iskorištena planiranom dinamikom a usko su povezana sa usvajanjem Budžeta/Agrobudžeta.\nKašnjenje u usvajanju i objavljivanju Agrobudžeta predstavlja svojevrstan izazov prvenstveno administraciji Ministarstva poljoprivrede, šumarstva i vodoprivrede koja je u ovakvim uslovima pristupila pokretanju i sprovođenju svih zakonom dozvoljenih mehanizama kako bi poljoprivredni proizvođači što lakše prevazišli period do njegovog objavljivanja.\nPokretanjem mehanizma privremenog finansiranja, do sada je, na mjesečnom nivou, vršena isplata redovnih obaveza poljoprivrednim proizvođačima. Sve pripadajuće premije po ovom osnovu isplaćene su u istom obimu i istom dinamikom kojom bi bile realizovane i da je Agrobudžet usvojen u prvom kvartalu ove godine.\nSve zasađene i zasijane površine poljoprivrednog zemljišta ove godine biće subvencionisane. Svako grlo stoke u sistemu premija biće isplaćeno, svaki litar mlijeka predat mljekari ili prerađen. Sve investicije u oblasti ruralnog razvoja obuhvaćene setom mjera podrške biće podržane od strane Ministarstva, uz poštovanje procedura i zakonskih normi. Iako svijesni trenutno otežavajućih okolnosti, cilj nam je da procenat iskorištenosti sredstava podrške koja su opredijeljena ove godine bude što veći, kako bi osigurali stabilnost dohotka poljoprivrednih proizvođača, ojačali njihovu konkurentnost i u krajnjem osnažili sektor u cijelini.\nZbog posebnog interesovanja javnosti za pitanje donošenja Agrobudžeta, želimo da ukažemo još jednom da će Vlada Crne Gore i Ministarsvo poljoprivrede, šumarstva i vodoprivrede uticaj kašnjenja u objavljivanju Budžeta na njegovu realizaciju svesti na najmanju moguću mjeru, a u najvećoj mogućoj mjeri biti na raspolaganju korisnicima podsticaja. Ovom prilikom upućujemo apel svim političkim subjektima sudjelujućim u ovom procesu da u cilju opšteg održanja ekonomske stabilnosti, privrednog razvoja u zemlji i pomoći našim poljoprivrednim proizvođačima što prije usaglase svoje stavove i izglasaju Zakon o budžetu kao apsolutni preduslov za dalje održanje i razvoj crnogorske poljoprivrede.\nMinistarstvo poljoprivrede, šumarstva i vodoprivrede Agrobudžet poljoprivreda Šumarstvo Vodoprivreda ruralni razvoj Međunarodna saradnja Vlada Crne Gore\nMinistarstvo poljoprivrede uputilo inicijativu Vladi za dodatnu podršku mljekarima 02.06.2021.


Američki novac ulazi u Inter – Navijaci Srbija\nOmladinci Crvene zvezde treći put uzastopno prvaci Srbije\nMitrović se nada savršenstvu: Gol za rekord i pobeda bez primljenog pogotka\nObračun velikana u Medeljinu | MozzartSport\nHome > Fudbal > Američki novac ulazi u Inter\nAmerički novac ulazi u Inter\nInvesticioni fondovi iz SAD spremni da ulože 250.000.000 dolara u italijanski klub\nInter, jedan od osnivača Evropske Superlige, iz koje je izašao posle samo nekoliko dana od osnivanja, ipak će dobiti novac od SAD. Ali ne od od bankarske grupacije „JP Morgan“ koja je trebalo da bude glavni finansijer pomenutog takmičenja, već jednog od dva investiciona fonda „Oaktree Capital Group“ iz Čikaga ili „Bain Capital“ iz Bostona.\nKako piše Korijere dela sera, predsednik Intera Stiven Žang narednih dana će potpisati sporazum sa fondom „Oaktree Capital Group“, dok na stolu ima i alternativu – ugovor sa američkim „Bain Capital“– sa sličnom ponudom.\nDanas, 20.45: (2,45) Lacio (3,35) Milan (2,90)\nPrema navodima italijanskog dnevnika, grupa Suning koja je većinski vlasnik Intera, zadržaće kontrolu nad klubom, iako postoje dva scenarija.\nPrvi je da Suning direktno od Amerikanaca podigne kredit u visini od 250.000.000 miliona dolara, pa zatim ga utroši na fudbalski kolektiv.\nDrugi je da „Oaktree“ od hongkonškog fonda „Lion Rock“ otkupi 31,5 odsto % akcija u Interu i tako postane partner, a ne spoljašni finansijer kineske kompanije u poslovanju u italijanskom klubu.\nSuning je 2016. godine za 270.000.000 evra preuzeo 68,55 odsto akcija Intera, a zatim uložio stotine miliona evra ne bi li okončao vladavinu Juventusa u Italiji i napravio iskorak u Evropi. Ipak, šanse Intera u tim namerama se nisu povećale, već dug kompanije koja je vlasnik kluba na čak 1.000.000.000 evra u obveznicama koje dospevaju na kraju godine.\nZato su Kinezi odlučili da potraže finansijsku pomoć…\nTagged Inter Milan Serija A\nStankovićev recept za duplu krunu tražen 14 godina\nAUSTRALIJA: Veliki plavi derbi ili igra mačke i miša?


"Na ovim fotografijama vide se zastrašujuće razmere terora nad novinarima. Zastrašujuće je nasilje ljudi iz tog obezbeđenja, ako su oni uopšte iz nekakvog obezbeđenja jer više deluju kao kriminalci koju tu kao rade za Srpsku naprednu stranku, ili ko ih je već tu doveo", rekao je za RSE Perica Gunjić, novinar Cenzolovke, sajta o slobodi medija koji je objavio fotografije.\nNa fotografijama koje su emitovane na jednom svetskom stock servisu, dostupnom medijima i svim zainteresovanim korisnicima, vide se civili izrazito krupne građe koji fizički nasrću na novinare, stežu ih oko vrata zahvatom koji se u borilačkim veštinama zove "kragna", i po dvojica ih nose, odvode i guraju sa lica mesta, dok se žrtve guše i slabašno opiru napadu nepoznatih nasilnika, a na samo par metara odatle je uniformisana policija koja ne reaguje i kao da ne vidi šta se dešava.\nMeđu napadnutima bila je novinarka lista "Danas" Lidija Valtner, koja je ispred Narodne skupštine, gde su bile okupljene pristalice vladajuće SNS, dobila pretnje da će joj razbiti telefon jer slika nasilje nad jednim demonstrantom protiv vlasti.\n"Otimali smo se oko telefona nekoliko sekundi i onda sam osetila da me neko treći hvata otpozadi, gura i nosi ka Pionirskom parku. Bila sam u šoku šta mi se dešava. Nisam mogla da verujem da su spremni na tako nešto", kaže Lidija Valtner.\nBožo Prelević: Njihovo pojavljivanje na ulici je ozbiljan alarm\n"Oni mogu biti identifikovani za dva minuta. Ali oni neće biti identifikovani ni za 20 godina. Osim ukoliko dođe do promene političkog i vrednosnog sistema u ovoj zemlji. Po istom sistemu ti ljudi su angažovani devedesetih godina, vrlo je verovatno da deo njih ima veze i sa navijačima koji su nedodirljivi. Njihovo pojavljivanje na ulici je ozbiljan alarm sa pitanjem gde mi to idemo i šta nas čeka kada tamo dođemo", ocenjuje Prelević.\n"Izvinjavam se i u ime onih koji su hteli da provociraju na tim skupovima, i novinarima koji su hteli te provokacije da snime se naročito izvinjavam. Čak i onima koji su želeli da se sukobljavaju sa onima koji su tu bili zakonito a dolazili su nezakonito", rekao je premijer.\n"Za mene nema sumnje da iza toga stoji, u najmanju ruku, Srpska napredna stranka i aktuelna vlast. Zbog toga što je u pitanju bio događaj koji su oni organizovali i za koji snose odgovornost. Suština je da se zastraše novinari, da se izvrši pritisak i na to malo preostalih nezavisnih i hrabrih, da više ne bi pisali o stvarima koje nisu po volji Aleksandra Vučića i vrha države", zaključuje novinar portala Cenzolovka Perica Gunjić.


CAN Europe: Zapadni Balkan treba da odredi ciljeve za 2030, da se dekarbonizuje do 2050. godine\nDržave Zapadnog Balkana treba da usvoje jasne i ambiciozne klimatske ciljeve i akcione planove za period do 2030. godine i da postignu ugljeničnu neutralnost najkasnije 2050. da bi nastavile da doprinose merama za ograničavanje globalnog porasta temperature na 1,5 stepeni Celzijusa, kako to predviđa Pariski sporazum, saopštio je CAN Europe.\nU nameri da pojača borbu protiv klimatskih promena na nivou celog kontinenta, Evropska mreža za klimatsku akciju (CAN Europe) je objavila studiju s političkim preporukama da pomogne zemljama Zapadnog Balkana da zadaju jasnu i ambicioznu putanju za smanjenje emisija gasova s efektom staklene bašte. Namena dokumenta je da pruži informacije u okviru postupka određivanja ciljeva koje treba ostvariti do 2030. unutar Energetske zajednice.\nOčekuje se da će Evropska komisija na jesen predstaviti analizu zacrtanih ciljeva za 2030, a da će Ministarski savet Energetske zajednice o njoj diskutovati u novembru.\nNeće moći da se hvataju krivine\n„Lideri iz regiona treba da ispune politička obećanja koja su dali u okviru Sofijske deklaracije, u kojoj stoji da do 2050. godine treba postići klimatsku neutralnost. U suprotnom će izazovi na polju životne sredine, društva i finansija u regionu postati još teži“, upozorila je organizacija.\nU dokumentu stoji da region mora znatno da smanji emisije štetnih gasova, uz ambicioznu politiku i akcione planove u svakoj zemlji, da bi one ispunile cilj da do 2050. postanu klimatski neutralne. Potpisivanjem Pariskog sporazuma i Sofijske deklaracije, vlade Zapadnog Balkana jasno su se politički obavezale da će doprineti ograničavanju globalnog zagrevanja na 1,5 stepeni Celzijusa.\nCAN Europe je sastavio jedan ambiciozniji i jedan manje ambiciozan plan za smanjenje emisija, a rezultati pokazuju da zemlje Zapadnog Balkana ne mogu da vrdaju. Emisije iz energetskog sektora u regionu čine u proseku 74% svih emisija gasova staklene bašte. Glavni emiter su zastarele i neefikasne termoelektrane na ugalj.\nSrbija i Bosna i Hercegovina i dalje planiraju da grade elektrane na ugalj, ali dobra vest je da su nedavno tri druge zemlje otkazale takve projekte: Kosova e Re na Kosovu* (500 megavata), Pljevlja 2 u Crnoj Gori (254) i Oslomej u Severnoj Makedoniji (129,5 megavata). Ovaj trend treba nastaviti i istovremeno obezbediti da bude inkluzivan i participativan, odnosno da građani koji žive oko ugljenokopa budu informisani i uključeni u sve procese odlučivanja.\n„Postavljanje ciljeva za 2030. godinu biće vodeći činilac buduće energetske tranzicije na Zapadnom Balkanu. Stoga je od vitalne važnosti iskoristiti ovaj trenutak i odrediti ambiciozne ciljeve kako bi se do 2050. godine na Zapadnom Balkanu mogla ostvariti klimatska neutralnost, ispuniti obećanja data potpisivanjem Pariskog sporazuma i, iznad svega, obezbediti čista i zdrava budućnost“, rekao je Viktor Berishaj iz CAN Europea.\nTagovi: CAN Europe, dekarbonizacija, električna energija, emisije gasova sa efektom staklene bašte, globalno zagrevanje, klimatske promene, termoelektrane, ugalj, ukidanje upotrebe uglja\nPočetna » Klimatske promene » CAN Europe: Zapadni Balkan treba da odredi ciljeve za 2030, da se dekarbonizuje do 2050. godine


Vlada FBiH ostaje pri svojim stavovima – Radio Feral\nNa svojoj današnjoj sjednici u Mostaru Vlada Federacije BiH osudila je nasilje koje se dogodilo 21. aprila ispred zgrade Vlade FBiH u Sarajevu i žali što je došlo do ozljeđivanja većeg broja sudionika protesta i policajaca.\nVlada je prihvatila informaciju federalnog ministra unutrašnjih poslova i direktora Uprave policije o stanju sigurnosti u Federaciji BiH u vezi s održanim protestima boračkih udružanja.\nVlada ostaje čvrsto opredijeljena da radi očuvanja fiskalne stabilnosti FBiH, kao ustavne obaveze, provede uvjete prema Međunarodnom monetarnom fondu, Svjetskoj banci i Europskoj komisiji.\nVlada Federacije BiH zahtijeva od tužilaštva i policije da provedu brzu i sveobuhvatnu istragu i procesuiraju odgovorne za narušavanje javnog reda i mira te kaznena djela počinjena za vrijeme protesta.\nVlada podržava sve mjere koje je poduzela policija s punim senzibilitetom prema sudionicima protesta, pri tom koristeći minimalna ovlaštenja.\nNa današnjoj sjednici zaključeno je kako će Vlada FBiH osigurati sve potrebne pretpostavke Federalnom ministarstvu unutrašnjih poslova i Upravi policije u cilju efikasnog izvršavanja zakonom predviđenih obaveza.\nTakođer, Vlada će izvršiti analizu i predložiti izmjene postojećih zakonskih rješenja koja reguliraju oblast javnog reda i mira i sigurnosti građana, stoji u priopćenju iz Ureda za odnose s javnošću Vlade FBiH.\n← ODRŽANA SJEDNICA KOLEGIJA NAČELNIKA OPĆINE KALESIJA\nSlovenija i Italija za ukidanje viza za BiH do početka jeseni →\nStranica Federalnog zavoda za zapošljavanje opet pala zbog preopterećenosti, građani ogorčeni\n22/09/2016 22/09/2016 Mirza Musanovic\t0


Pregovaračka misija o Kosovu nije nemoguća ali je svakako komplikovana\n12 avgust, 2007\nUpitan da li tekuću pregovaračku misiju koja bi pod okriljem Međunarodne Kontakt grupe za Kosovo trebalo da zbliži suprotstavljene stavove Srba i Albanaca o statusu Kosova vidi kao nemoguću misiju, jedan od članova diplomatske trojke rekao je da nije reč o nemogućoj, ali da se svakako radi o komplikovanoj misiji.\nOsam proteklih godina, od NATO intevencije, Kosovom upravljaju UN. Srbija nudi maksimalnu autonomiju južnoj pokrajini, dok 90 odsto kosovske populacije, etnički Albanci, ne prihvataju ništa drugo sem nezavisnosti. Kada je Marti Ahtisari zaključio da nema mogućnosti da će dve strane doći do kompromisa dobio je zadatak da sam predloži plan za status Kosova. Uslovna nezavisnost sa maksimalnom zaštitom manjinskih zajednica, koju je predložio, odbačena je od Srbije i potom od Rusije, koja je zapretila vetom u Savetu bezbednosti. SAD su nagovestile da će priznati deklarisanu nezavisnost Kosova, ali su naglasile značaj podrške Saveta bezbednosti.\nMoskva insistira na dodatnim naporima da bi se našao konsenzus zainteresovanih strana. Diplomatska trojka Kontakt grupe ima oročen mandat – do 10. decembra. Ruski predstavnik, Aleksandar Bocan-Harčenko, kaže da je posao koji im je poveren vrlo zahtevan.\n"Nemam iluzija. Vidite, ja razumem kako je komplikovana naša misija. Ali predanost svih koja nam je predočena tokom prve sesije u Prištini veoma je važna."\nKosovski lideri kažu da će nastaviti da insistiraju na nezavisnosti, ali su obećali da će nastojati da, uz posredovanje trojke, traže kompromis sa Srbijom. Američki diplomata Frenk Vizner rekao je da Kontakt grupa zainteresovanim stranama neće nuditi nove predloge statusa Kosova, ali će biti medijator. Diplomate najavljuju da će učiniti sve da se nađe rešenje.\nAnalitičari kažu da je uspeh ruske diplomatije koja je izdejstvovala nastavak pregovora, usledio ponajviše zahvaljujući nesuglasicama unutar EU, koja bi trebalo da ima suštinski važnu političku i bezbednosnu ulogu u kosovskoj budućnosti. Neke članice EU nisu jasno podržale Ahtisarijev plan, sugerišući da u slučaju propadanja pregovora neće priznati deklaraciju nezavisnosti Kosova.\nIljir Dugoli je na čelu navladinog Instituta za politička istraživanja na Kosovu. On kaže da nakon osmogodišnje vlasti UN, odlaganje odluke o statusu Kosova ima negativan uticaj na lokalne Albance.\n"Vidite znake razočarenja, frustracije, neizvesnosti. Vidite i malo anksioznosti u vezi sa ishodom procesa i mogućnošću konsenzusa unutar EU u vezi sa ovim pitanjem."\nDugoli kaže da ga onespokojava ideja o podeli Kosova koja se, kao opcija, još pominje u određenim diplomatskim krugovima. Dugoli kaže da je ideja o podeli Kosova opasna.\n"Opasna je zbog toga što bi Albanci odmah tržili nešto zauzvrat, recimo Preševsku dolinu. To bi moglo da utiče na Makedoniju ili na Republiku Srpsku. Tako da mislim da je to vrlo riskantno i opasno rešenje."\nDiplomatska misija Trojke tek je počela. Obe strane su obećale da će sarađivati. I dok su retki oni koji očekuju uspeh misije, niko ne garantuje da do kompromisa neće doći tokom narednih nekoliko meseci.


Triglav: nova mobilna aplikacija DRAJV - sigurnost, popusti, veće pogodnosti - Sve o osiguranju\nTriglav: nova mobilna aplikacija DRAJV – sigurnost, popusti, veće pogodnosti\n24. marta 2017.\tVesti 926 Pregleda\nDRAJV, prva mobilna aplikacija u Srbiji i regionu Adria, koja pomoću GPS signala i senzora u pametnom telefonu prati navike u vožnji, od sada omogućava vozačima da provere svoje navike u vožnji i da ih unaprede kako bi pažljivom i bezbednom vožnjom uštedeli na osiguranju. Pored popusta, aplikacija nudi i preciznan pregled mapa sa pređenim deonicama i označenim mestima na kojima je došlo do grešaka u vožnji, kao i korisnim povratnim informacijama i savetima za poboljšanje vožnje. Mobilna aplikacija uključuje još i atraktivne izazove koji vožnju čine interesantnijom. Kvalitetnom, pažljivom i ispravnom vožnjom vozači mogu da uštede do 20% na kasko osiguranju i do 30% na putnom i osiguranju autoasistencije. Mobilna aplikacija DRAJV se uspešno koristi već više od godinu dana u Sloveniji i u poslednjih nekoliko meseci u Hrvatskoj i uverenje je u Triglav grupi da je ovim potezom načinjen još jedan važan korak ka poboljšanju vozačkih navika i bezbednosti na putevima u našem regionu.\n„Posetiocima Sajma automobila u Beogradu, uz mogućnost preuzimanja DRAJV aplikacije na našem štandu, biće na raspolaganju i specijalni simulator vožnje na kojem će svi zainteresovani moći da testiraju svoje vozačke veštine i steknu dodatne vredne popuste za kasko osiguranje i autoasistenciju“, kaže Dragan Marković, predsednik Izvršnog odbora Triglav osiguranja Srbija.\nPposetioci Sajma u potrazi za novim ljubimcem na četiri točka moći će da dobiju povoljniju ponudu kasko osiguranja sa 15% popusta, kao i osiguranje autoasistencije sa popustom od 20% i biće moguće zaključivanje polise na licu mesta. Vozači simulatora nadmetaće se za dodatne popuste kasko osiguranja do čak 50%.\nPrethodni tekst Wiener Stadtische: Sajamski popust na kasko – prvih 100 kupaca dobija na poklon kompresor za gume\nSledeći tekst Dunav: Popusti na osiguranje i poklon gorivo do 6.000 dinara\n27. novembra 2015.\t14,696


Dvostruki aršini za 'divlju gradnju'\n15. mart/ožujak, 2017.\nKaluđerica, najveće nelegalno naselje u Srbiji\nU Srbiji je izgrađeno više od dva miliona i dvesta hiljada bespravnih objekata, podaci su koje je saopštilo Ministarstvo građevine, pošto je sprovelo njihovo masovno popisivanje širom zemlje.\nNaredni korak je ozakonjivanje, proces od koga nadležni očekuju prihod od oko sto miliona evra. Dozu negativne konotacije već mu je međutim dalo tolerisanje nelegalnog podizanja Internacionalnog univerziteta u Novom Pazaru, ali i slučaj spornih vikendica sinova predsednika Srbije Tomislava Nikolića niklih na obali reke Save u Beogradu.\n„Mogu da kažem da će Srbija po prvi put imati svoju bazu svih izgrađenih objekata na njenoj teritoriji. To znači prvi put u odnosu na prethodnih 40 godina. Znamo gde je šta izgrađeno, kako je izgrađeno, koliko ima metara kvadratnih. Da li su to porodične kuće, stanovi... I tako dalje“, pohvalila se resorna ministarka Zorana Mihajlović.\nInternacionalni univerzitet u Novom Pazaru se u jeku kampanje za legalizaciju nesmetano gradio bez adekvatnih dozvola\nNadležni, kako je naznačila, procenjuju da će prihod od taksi ozakonjenja svih objekata iznositi petnaest milijardi dinara što bi, kako je ocenila, bio značajan stimulans za lokalne samoprave u čije budžete će se sliti većina novca.\n„I neće moći da se desi više, a da se sada gradonačelnici ne naljute, da kažu da nema para za put i da ih ne da država. Da nema para za kanalizaciju.... Ima para sada i biće para koliko budemo bili brzi da završimo ozakonjenje“, navela je ministarka Mihajlović.\nČitav postupak sprovodi se po Zakonu o ozakonjenju objekata koji je stupio na snagu decembra 2015. godine, rešenja od koga stručna javnost očekuje da stane na put „divljoj gradnji“, koja poslednjih decenija cveta u Srbiji.\nPokušaji traju od 2003. godine kada je donet Zakon o planiranju i izgradnji, koji je uz nekoliko izmena bio na snazi do usvajanja potonjeg. Učinak koji je postignut bio je ulazak 750.000 u postupak legalizacije tvrdi u izjavi za RSE Dragoslav Šumarac, ministar urbanizma i građevine u Vladi Srbije, u periodu od 2001. do 2004. godine.\n„Ovaj projekat nije projekat legalizacije objekata. Na kraju čitavog tog procesa ozakonjenja objekat neće dobiti upotrebnu dozvolu nego će verovatno u katastru nekom crvenom bojom biti uveden u evidenciju. Ali ovi objekti sigurno da neće imati prometnu vrednost kao legalizovani. Podrazumeva se da takav objekat ima i projekat, da ima i statitku, da je protivpožarno obezbeđen i tako dalje. A ovaj – ozakonjen ima samo neku izjavu vlasnika, dok se za veće objekte traži i mišljenje statičara“, objašnjava Dragoslav Šumarac redovni profesor Građevinskog fakulteta u Beogradu.\nTakse se u zavisnosti od površine kreću od 5.000 do 50.000 dinara, a kao posebno značajan nadležni vide prihod od poreza na imovinu koju će građani godišnje plaćati nakon završetka ozakonjenja bespravno sagrađenih objekata.\nDva primera su u najmanju ruku zbunila i izazvala burne reakcije javnosti: Internacionalni univerzitet u Novom Pazaru koji se u jeku kampanje za legalizaciju nesmetano gradio bez adekvatnih dozvola, kao i vikendice koje su sinovi predsednika Srbije Tomislava Nikolića sagradili na Savskom nasipu u Beogradu.\nO vikendicama porodice Nikolić na Savskom nasipu pita se Grad Beograd, kaže Zorana Mihajlović\nNa pitanje Radija Slobodna Evropa o tim slučajevima, Zorana Mihajlović odgovara da Ministarstvu koje predvodi još nije dostavljena potpuna dokumentacija u vezi sa nelegalnom gradnjom u Novom Pazaru. Navela je i da se o vikendicama porodice Nikolić na Savskom nasipu pita Grad Beograd.\n„Kao što smo sve do sada stavili javno i nijednu stvar nismo ni od koga sklonili tako ćemo sva dokumenta staviti i videti kako ćemo te stvari rešiti. Što se tiče vikendica koje pominjete, Grad Beograd je dužan da napravi svoj plan, da vidi šta može da se legalizuje, a šta ne. I na osnovu toga da odvoji novac i bavi se tim poslom. Mi ćemo tražiti u narednom periodu intenzivnije, između ostalog, i planove uklanjanja nelegalno izgrađenih objekata. Ne sme da se govori o više vrsta aršina zato što je ovaj zakon važan. Ako već pravimo jednu vrstu baze podataka onda ona mora da bude u odnosu na sve uslove i kriterijume koji su po zakonu“, poručila je Zorana Mihajlović.\nOvi koji imaju poslovne objekte ili vile plaćaće isto kao i ona sirotinja koja je morala da se spašava i traži krov nad glavom, zaključuje Šumarac\nEntuzijazam resorne ministarke međutim ne deli profesor Dragoslav Šumarac. On se protivi činjenici da ista taksa za ozakonjenje važi za objekte u rezidencijalnim područjima i onim podignutim na periferiji grada.\n„Očigledno je da nemaju isti aršin prema svima onima koji su u tom procesu. Nije isto 150 ili 200 kvadrata na Dedinju, ili u Malom Mokrom Lugu, gde su morali da grade oni koji su zbog ratova iseljeni. Tako da će ovi koji imaju poslovne objekte ili vile plaćati isto kao i ona sirotinja koja je morala da se spašava i traži krov nad glavom“, zaključuje Šumarac.\nU Srbiji je do sada doneto nešto više od 44.000 rešenja o ozakonjenju nelegalno podignutih objekata i naplaćeno je 1,2 milijarde dinara taksi – odnosno oko 10 miliona evra.\nReporter i novinar beogradskog biroa Radija Slobodna Evropa od 2012. Pre toga pet godina proveo na Radiju B92 gde je učestvovao u pripremanju informativne emisije u koprodukciji sa srpskom redakcijom BBC-a Svet u 2. Uređivao i vodio vesti na sat, Jutarnji dnevnik, Dnevnik i Svet u 5 emisiju realizovanu u koprodukciji sa redakcijom Dojče velea - DW. Pripremao priloge za program TV B92.\nDržava puna razumevanja za Zukorlića\nKo može da zaustavi Zukorlića?\nZakon o legalizaciji objekata: Ozakonjenje ili privilegovanje pojedinaca?\nMilan Jovanović: 'Neće me naterati da prestanem sa istraživanjem'\n'Neće me naterati da prestanem sa istraživanjem i pisanjem'\nMarin Mrčela: Srbija nije učinila dovoljno na prevenciji korupcije\nPorodice nestalih traže veću odgovornost nadležnih\nHRW: Hrvatska nelegalno vraća migrante u BiH\nKurspahić: 'Prijevod s europskog' za HDZ\nRuski mediji o formiranju Vojske Kosova: 'Zapaliti Srbiju'\nDodik vodi BiH u Evropu\nSrbija u moru lažnih vesti\nLed spašava Sibir\n’Šta rekoste’: Dobro da imaju vodu\nKosovske patrole na granici sa Srbijom\nIma li mira među kotorskim klanovima nakon hapšenja bosova?


15.5.2010 - Duguju 25.5 miliona HLT najveći dužnik - Izvor: Vijesti - izmijeni\nTokom 2009 godine privatizacioni fondovi su, zahvaljujući velikim prihodima ostvarenim od prodaje akcija Elektroprivrede Crne Gore, uspjeli dobrim dijelom da izvrše povraćaj kredita uzetih u 2008 godina.Šest fondova nastalih u Crnoj Gori, tokom vaučerske privatizacije, na kraju prošle godine dugovali su bankama ukupno 25,59 miliona eura, pokazuje analiza zaduženosti fondova data u godišnjem izvještaju Komisije za hartije od vrijednosti (KHOV) koju će uskoro razmatrati Skupština Crne Gore.\n- Svoju zaduženost u poređenju sa krajem 2008. godine uspjeli su u mnogome da smanje, a neki od njih čak u potpunosti da otplate sve svoje obaveze po osnovu kredita – navodi se u analizi KHOV-a.\nAtlas Mont i Moneta su u 2009. godini u potpunosti izmirili svoje obaveze po osnovu kredita. Od prodaje akcija EPCG ova dva fonda prošle godine su prihodovali 27, odnosno, 23 miliona eura.\nFondovi Eurofond i MIG su u velikoj mjeri otplatili svoje kredite, s tim što je Eurofond imao nova kreditna zaduženja i u 2009.\nNa kraju prošle godine Eurofond je imao kreditne obaveze vrijedne 4,3 miliona eura, a MIG 1,16 miliona eura. Eurofond je od prodaje akcija EPCG prihodovao najviše 44,4 miliona eura, a MIG 17,49 miliona. Fond Trend u 2009. godini nije imao nova kreditna zaduženja niti je izmirivao obaveze po osnovu ranijih kreditnih zaduženja. Ipak, na kraju prošle godine ovaj fond je imao kreditne obaveze nastale nekoliko godina ranije u ukupnom iznosu od 7,73 miliona eura. Trend je od prodaje akcija EPCG inkasirao lani 27,7 miliona eura.\nFond HLT, koji u svom portfoliju nije imao značajan broj akcija EPCG, kao što je to bio slučaj sa četiri prethodno navedena fonda tako da po istom osnovu nije imao značajnije prihode niti je u predhodnoj godini značajnije izmirivao obaveze po osnovu kredita. HLT je na kraju 2009. imao najveće kreditne obaveze od čak 12,39 miliona eura.


Što pre dati Kosovu nadziranu nezavisnost\nAmbasador Nemačke u Srbiji Andreas Cobel izjavio je sinoć da bi problem Kosova trebalo rešiti što pre „u smislu nadzirane nezavisnosti”, jer bi, u suprotnom, mogli da budu otvoreni problemi u Vojvodini i Sandžaku. „Insistiranje na Kosovu kao delu Srbije destabilizovalo bi Srbiju, i onda bi moglo da bude otvoreno pitanje Vojvodine, koja je nova u Srbiji. To nije pretnja, to je analiza”, rekao je Cobel na sastanku Foruma za međunarodne odnose Evropskog pokreta u Srbiji.\nCobel je rekao da „nije tačno” da je Kosovo oduvek u Srbiji, jer je postalo deo Srbije 1912. godine „posle dugo vremena”, i podsetio da je Vojvodina ušla u sastav Srbije 1918. godine, dodavši da bi, ako Srbija bude destabilizovana, Mađarska mogla da „insistira na Vojvodini”.\nAmbasador Nemačke u Srbiji je rekao da insistiranje premijera Srbije Vojislava Koštunice na Kosovu kao delu Srbije „vodi u stagnaciju i ukopavanje u nešto u čemu ne može da pobedi”.\nCobel je ocenio i da predlog izaslanika UN Martija Ahtisarija, kojim je za Kosovo predviđena nadzirana nezavisnost, „nije dobar, ali je najbolji od svih loših rešenja”. „Srbija tokom 15 meseci pregovora, a osam godina od gubitka kontrole nad Kosovom, nije ponudila koncept za reintegraciju Kosova. Albanci hoće nezavisnost, Srbija ne može da ih integriše, a mnogi ljudi u Srbiji su zadovoljni što Albanci žive odvojeno, ali bi želeli da granice Kosova budu deo granica Srbije”, rekao je Cobel.\nOn je naveo da Koštunica, predsednik Srbije Boris Tadić, kao ni, kako je rekao, njihovi „pametni savetnici” nisu mogli da mu objasne šta tačno znači formula „više od autonomije, manje od nezavisnosti”, i dodao da, po njegovom mišljenju, Srbija „zaslužuje bolju političku elitu”. „Umesto insistiranja na tome da granice Kosova budu deo granice Srbije, bolje je raditi na tome da i Srbija i Kosovo budu za 20 do 25 godina u Evropskoj uniji (EU)”, rekao je nemački ambasador.\nCobel je rekao da po međunarodnom pravu Kosovo jeste deo Srbije, koja, međutim, ne može da uspostavi kontrolu nad tom teritorijom, a da, s druge strane, dva miliona Albanaca ne želi da živi u Srbiji, pa je zato Kosovo „specijalan slučaj”. „Mnogi bi u Srbiji želeli da na Kosovu vide nerede koje bi izazvali Albanci, kako bi posle mogli da kažu da su u pravu kada su međunarodnu zajednicu upozoravali na pretnju terorizma”, rekao je Cobel.\nOn je rekao da bi status Kosova trebalo da bude rešen rezolucijom Saveta bezbednosti UN, jer bi u suprotnom došlo do neslaganja unutar EU i nedostatka konsenzusa o misiji EU na Kosovu, koja bi tamo trebalo da ostane „sledećih 20 godina”.\nAmbasador Nemačke u Srbiji istakao je i da mnogima u Srbiji „nije stalo do srednjevekovnih mitova, nego do boljeg života”.\nCobel je, povodom nastavka pregovora sa EU o sporazumu o stabilizaciji i pridruživanju, rekao da „više nisu dovoljna obećanja, kojih je bilo mnogo”, i dodao da će buduća Vlada Srbije morati da preduzme konkretnu akciju kako bi ispunila obavezu saradnje sa Haškim tribunalom.\nNaveo je i da evropsko opredeljenje i patriotizam „nisu antagonizmi, nego su komplementarni”, i istakao da nijednoj zemlji koja želi da postane članica EU neće biti postavljen uslov da se odrekne nacionalnih interesa zarad članstva u EU.\nVlada Srbije danas o izjavi Cobela\nVlada Srbije će na današnjoj sednici razmotriti poslednje izjave ambasadora Nemačke u Srbiji Andreasa Cobela , izjavio je sinoć šef vladine kancelarije za saradnju sa medijima Srđan Đurić.\nĐurić je rekao da se to posebno odnosi na izjave Cobela u kojima se dovode u vezu pitanja Kosova i Vojvodine.


Ambasada SAD: Preispitivanje Specijalnog suda loše za Kosovo\n29. decembar/prosinac, 2017.\nPotpisivanje peticije za preispitivanje pozicije Specijalnog suda za ratne zločine na Kosovu\nAmbasada SAD u Prištini je saopštila da je pogrešan stav kosovskih lidera, izrečen u više navrata tokom ove nedelje, da inicijativa u Skupštini Kosova u vezi Specijanog suda neće oštetiti međunarodne odnose Kosova.\n“Svi takvi obnovljeni pokušaji imali bi duboke negativne posledice po evropsku budućnost Kosova i njen odnos sa Sjedinjenim Državama”, navodi američka ambasada dodajući da su “potpuno neprihvatljive pretnje nasiljem”, koje bi Vlada Kosova trebalo jasno i nedvosmisleno da odbaci.\n“Krajnje smo razočarani onima koji bi žrtvovali budućnost svoje zemlje i nepokolebljivu podršku Sjedninjenih Država, u korist svojih ličnih interesa”, zaključuje Ambasada SAD u Prištini.\nProšle sedmice je 43 poslanika tražilo sazivanje vanredne sednice Skupština na kojoj bi se razmotrila peticija u organizaciji ratnih veterana Oslobodilačke vojske Kosova (OVK), sa više od 15.000 potpisa.\nOni zahtevaju da se proces formiranja Suda, koji je već osnovan, vrati na početak ili da se izvrše zakonske izmene da bi se za ratne zločine sudilo i ostalima a ne samo Albancima.\nSednica za sada neće biti održana.


Prijedor24 - Više od informacije! Penzionisani policajac bacio 11 jaja na zgradu Vlade RS\nHome / Vijesti / Penzionisani policajac bacio 11 jaja na zgradu Vlade RS\nPenzionisani policajac bacio 11 jaja na zgradu Vlade RS\nAutor: Redakcija Objavljeno: 31. January 2017.\nBanjalučanin Dragan Kalkan, penzionisani policajac Republike Srpske, bacio je 11 jaja na zgradu Vlade Republike Srpske u znak protesta što mu država nije priznala učešće u ratu, na prvoj borbenoj liniji.\nPolicajci ispred zgrade Vlade nisu bili brzi, pa je Kalkan uspio da baci svih 11 jaja. Na kraju je priveden u policiju. Traži da ga na razgovor primi ministar za boračka pitanja Milenko Savanović, kako bi mu objasnio da je nepravedno svrstan u sedmu kategoriju boraca, iako je kao policajac učestvovao u borbama na prvoj liniji.\nIstiče da ne želi govoriti o svojoj invalidnosti i činjenici da je bio proglašen nestalim na grahovskom ratištu. Iz ministarstva rada i boračko – invalidske zaštite Republike Srpske poručuju da nije problem da Dragan Kalkan dođe na sastanak u prostorije.\n“Zakon o pravima boraca je jasan – ljekarska komisija treba da utvrdi zdravstveno stanje svih učesnika u ratu.”, poručio je ministar Savanović.


Presušila vrela u Kozarcu - GradPrijedor.com - Portal grada Prijedora\nHome»Društvo»Presušila vrela u Kozarcu\nPresušila vrela u Kozarcu\n9. jula 2008. 2 Mins Read\nZbog visokih temperatura vazduha i pada vodostaja rijeke Sane u nekim dijelovima opštine Prijedor otežano je snabdijevanje stanovništva pitkom vodom. Vlado Reljić, direktor „Vodovoda“, rekao je da je u najvećem prijedorskom povratničkom naselju Kozarac tokom noći na snazi prvi stepen redukcije vode. „Dva vrela s kojih se Kozarčani snabdijevaju vodom za piće skoro su potpuno presušila. U ovom mjestu na snazi su redukcije vode, koje primjenjujemo tokom noći kako bi stanovništvo ujutru u svojim česmama imalo pritisak. Bolja situacija nije ni u nekim prijedorskim naseljima, posebno na višim spratovima u soliterima. Oni se tokom dana suočavaju sa slabijim pritiskom ili, pak, potpunom nestašicom vode“, kazao je Reljić.\nOn je dodao da je poboljšano vodosnabdijevanje potrošača koji pitku vodu troše iz bunara „Prijedorčanka“ i to zahvaljujući sredstvima koja su u rekonstrukciju ovog bunara uložili predstavnici Vlade Norveške.\nU „Vodovodu“ tvrde da će se normalizacija vodosnabdijevanja uspostaviti tek kada u ovom gradu bude potpuno implementiran projekat Vlade Švicarske i opštine Prijedor, čija je realizacija u toku, a za šta će biti izdvojeno 17,5 miliona marka.\nPostojeći gradski sistem vodosnabdijevanja je star 47 godina i u tom periodu malo se ulagalo u kompletnu rekonstrukciju gradske vodovodne mreže.\n„Trenutno u takvom starom sistemu imamo visoke gubitke vode u distributivnoj mreži, tehnički loše opremljen vodovod, a to sve rezultira nekvalitetnu uslugu koju dobijaju naši korisnici“, istakao je Reljić.\nOn je dodao da je probleme Prijedorčana u vezi s normalizacijom vodosnabdijevanja prepoznala Vlada Švajcarske, te da je rekonstrukcija i dogradnja postojećeg sistema vodovoda počela da se realizuje u aprilu.\nDodao je da prvi fizički radovi na ovom projektu počinju na jesen, te da će nakon završetka „švajcarskog“ projekta vodosnabdijevanja Prijedorčani konačno imati uredno vodosnabdijevanje, što se može očekivati u naredne tri godine.\nU cijeli sistem je uključen i banjalučki izvor Crno vrelo, posredstvom koga će uz podršku grada Banjaluka biti izgrađen regionalni sistem vodosnabdijevanja, koji će značiti da će prilike u ovom segmentu biti normalizovane i za stanovnike Omarske i okolnih naselja.


Svetski dan slobode medija | Adria Daily\nŠirom planete danas se obeležava Svetski dan slobode medija.\n(Fotografija: Novinarstvo nekada; „Vikimedija”)\nO tome kakav je položaj naših novinara, koliko su (ne)zaštićeni, kako ih vlast cenzuriše i da li uopšte „imaju pravo” na slobodu izražavanja kroz pisanu i izogovorenu reč govori i činjenica da je Srbija na rang-listi zemalja Međunarodne neprofitne organizacije „Reporteri bez granica” pala sa prošlogodišnjeg 59. na 66. mesto. Članovi ove organizacije rekli su da sloboda medija u svetu nikada nije bila ugroženija!\nPovodom toga, Udruženje novinara Srbije (UNS) i Nezavisno udruženje novinara Srbije (NUNS) pozvali su sve medijske radnike da danas, od 11 časova i 55 minuta do 12 časova, prekinu svoj program u elektronskim medijima, kako bi se pridružili simboličnoj internacionalnoj kampanji „Pet minuta gromoglasne tišine”, a samim time upozorili javnost na nikad teži položaj novinarske profesije u našoj zemlji.\n(Fotografija: Mas-mediji; „Vikimedija”)\n„Sloboda medija, koja je ključna u borbi protiv širenja dezinformacija, unapređuje mir i pravdu za sve. Kada zažtitimo novinare, njihove reči i fotografije moći ćemo da promenimo naš svet na bolje”, rekao je Generalni sekretar Ujedninjenih nacija (UN) Antonio Guteres.\nU izveštaju istaživačkog centra Evropskog parlamenta (EP) navedeno je da sloboda medija na Zapadnom Balkanu nije potpuna, jer se države na ovim teritorijama suočavaju sa politizacijom, tabloidizacijom, autocenzurom (zastrašivanjem novinara), kao i sa problemima u sporovođenju zakona.\n(Fotografija: Novinarstvo sada; „Vikimedija”)\n„UNESKO” će organizovati u Džakarti, 3. i 4. maja 2017, Međunarodnu konferenciju povodom Svetskog dana slobode medija, sa ciljem da ukaže na ulogu medija u unapređenju mirnog, pravednog i inkluzivnog društva.\n„Moramo da znamo ko su vlasnici medija i da javnosti budu dostupne sve informacije o finansiranju medija iz javnih izvora. Profesionalne asocijacije novinara bi morale da smanje ogroman raskorak između profesionalnih, etičkih standarda upisanih u novinarske kodekse i praktičnog delovanja nekih medija, koji sa tim standardima skoro i da nemaju veze.\nCenim to što novinari sve više koriste prava iz Zakona o slobodnom pristupu informacijama od javnog značaja, jer tako značajno doprinose nastojanjima da prava na slobodan pristup informacijama od javnog značaja budu efikasno sredstvo demokratske kontrole javnosti nad radom vlasti jedne države”, rekao je poverenik za informacije od javnog značaja Republike Srbije Rodoljub Šabić.\nSvetski dan slobode medija se obeležava od 3. maja 1993. godine, kada je ovu olduku donela Generalna skupština UN-a (GS OUN) – da bi se podigla svest o značaju slobode medija i podsetile vlade država da je njihova dužnost da poštuju i podržavaju pravo na slobodu izražavanja zagarantovano članom 19. Univerzalne deklaracije o ljudskim pravima, ali i kako bi se obeležila godišnjica Vindhuške deklaracije.\nPraćenjem poštovanja Kodeksa novinara u Srbiji u štampanim i onlajn medijima, kao i u novinarskim agencijama, bavi se nezavsino, samoregulatorno telo „Savet za štampu”, a istraživanjem korupcije i druge zloupotrebe vlasti „Pištaljka”.\n(Fotografija: Dvorana Generalne skupština Organizacije ujedinjenih nacija (GS OUN); „Vikimedija”)\nŽivela sloboda medija!


September 2014 - Page 3 of 5 - Aviokarta.net\nQatar Airways primio prva dva superdžambo aviona\nQatar Airways je juče (17. septembar) u Airbusovoj fabrici u Hamburgu primio prva dva superdžambo aviona (Airbus A380), nakon tromesečnog kašnjenja.\nIzvršni direktor Qatar Airwaysa Akbar Al Baker je odbio da za kašnjenje okrivi Airbusa, naglašavajući da je razlog za nešto kasniju isporuku u visokim standardima uređenja putničke kabine, koje je Qatar Airways želeo da ispuni,\nGrađani Kosova će moći da putuju preko Beograda\nRadne grupe Beograda i Prištine su postigle dogovor o slobodnom kretanju koji se osim na pet graničnih prelaza između Srbije i Mađarske i Hrvatske odnosi i na međunarodni aerodrom "Nikola Tesla" u Beogradu.\nPrema sporazumu koji bi trebalo da bude sproveden u naredna dva meseca građani sa Kosova će moći da koriste aerodrom u Beogradu za\nNorwegian pojačava interkontinentalni saobraćaj\nNorveška lowcost aviokompanija Norwegian nastavlja da širi svoju mrežu interkontinentalnih letova otvaranjem novih linija i dodavanjem novih polazaka na već postojećim linijama.\nIz ove kompanije su najavili uspostavljanje direktnih letova između Londona (Gatwick) i Orlanda, a ovaj grad na Floridi će takođe biti povezan i sa Kopenhagenom.\nNove polaske dobiće i veoma popularne linije između londonskog Gatwicka\nAustrian Airlines otkazao 15 letova zbog radničkog saveta\nAustrian Airlines je jutros otkazao 15 letova usled kratkotrajne obustave rada jednog dela radnika. Iz kompanije naglašavaju da se ne radi o štrajku već su radnici pozvani na sastanak radničkog saveta u vezi sa nedavnom odlukom Evropskog suda pravde povodom spora sa upravom kompanije zbog kolektivnih ugovora.\nRadnički savet je potvrdio da se ne radi o\nTurkish Airlines podržava srpske golfere\nNa Adi Ciganliji je u toku Turkish Airlines Pro-Am golf turnir koji traje od 15. do 17. septembra.\nTurska avio kompanija prepoznala je važnost podržavanja jednog od najpopularnijih sportova u svetu, pa će tako osim sponzorisanja “Turkish Airlines Open” u Antaliji koji je deo Evropske turneje, podržati i srpske golfere.\nGolf u Srbiji iz godine u godinu\nPiloti Lufthanse odustali od štrajka i vraćaju se za sto\nSindikat pilota nemačkog avioprevoznika Lufthansa je doneo odluku da nastavi sa pregovorima oko postizanja dogovora u vezi sa planom za penzionisanje pilota.\nOva odluka znači da su piloti odustali od ranije najavljenog štrajka za danas (utorak, 16. septembar) na aerodromu u Frankfurtu.\nŠtrajk je trebalo traje osam časova danas od 9 do 17, ali je u poslednjem\nAustrian: Porodično čekiranje i igraonica za decu u Beču\nAustrian Airlines je tokom ovog leta otvorio specijalne šaktere za prijavu porodica sa decom na let. Ovakvi šalteri poznati pod imenom "family check-in" (porodično prijavljivanje) već postoje kod Lufthanse na aerodromima u Frankfurtu i Minehenu.\nŠalteri koji su odvojeni za porodice sa decom (do 12 godina) su 333, 334 i 335 i nalaze se u Terminalu\nPiloti Air Francea počeli sedmodnevni štrajk\nAir France je prinuđen da otkaže skoro polovinu svih planiranih letova u ponedeljak, 15. septembra zbog velikog štrajka pilota koji je počeo.\nPiloti su najavili sedmodnevni štrajk u periodu od 15. do 22. septembra, a situacija bi se mogla dodatno pogoršati već od sutra kada može doći do još većeg otkazivanja letova zato što piloti koji\nPretnja zatvaranja vazdušnog prostora Rusije (od Urala na istok) evropskim aviokompanijama svrstava se, sa\nNove procedure su dodatno promenjene nakon tromesečnog perioda testiranja u kome su se pokazala izvesna


"First film first" na idućem FAF-u ~ Mreza Kreativnih Ljudi\n"First film first" na idućem FAF-u\n7.12.15 desavanja, festivali, radionice No comments\nNa kraju još jednog uspešnog izdanja edukativnog programa Balkan Film Connection, sa zadovoljstvom vas obaveštavamo da će se Festival autorskog filma i Balkan Film Connection od sledeće godine pridružiti jednom još ambicioznijem i kompleksnijem edukativnom projektu pod nazivom FIRST FILMS FIRST.\nU 2016. godini Goethe Institut započinje inovativni i intenzivni program obuke sa ciljem pružanja podrške mladim filmskim režiserima iz Jugoistočne Evrope prilikom snimanja njihovog prvog dugometražnjog igranog filma.\nFIRST FILMS FIRST program se sastoji od četiri modula, u ukupnom vremenskom rasponu od deset meseci, osmišljenih tako da omoguće učesnicima da razviju svoj prvi igrani film, vodeći ih korak po korak kroz različite faze razvoja projekta.\nU fokusu programa će biti razvijanje priče u scenario, nalaženje jedinstvenog vizuelnog filmskog stila, isprobavanje specifičnih i odvažnih rediteljskih pristupa, kao i produkcija, plasman i prezentacija debitantskih dugometražnih igranih filmova. Među predavačima će biti vodeći evropski filmski stvaraoci i stručnjaci. Direktor programa je režiser Stefan Arsenijević.\nDomaćin svakom od ovih modula će biti jedan od partnerskih filmskih festivala u regionu. Pored Festival autorskog filma u Beogradu, to su: Transilvanijski međunarodni filmski festival u Klužu (Rumunija), Međunarodni filmski festival kamere “Braća Manaki” u Bitolju (Makedonija) i Sofijski međunarodni filmski festival (Bugarska).\nUčesnici će biti odabrani na osnovu javnog konkursa koji će biti otvoren za prijave od 15. januara. Za taj datum je i zakazana prva prezentacija programa, kada će javnosti biti predstavljeni i svi ostali detalji vezani za FIRST FILMS FIRST.


Putin: Zapad otvorio Pandorinu kutiju priznavanjem Kosova - Studio B\nPutin: Zapad otvorio Pandorinu kutiju priznavanjem Kosova Tanjug\nPolitikaPolitika Pocetna 20. 10. 2017. 10:28:20\n„Ja ne smatram da je stvaranje monoetničkih država lek protiv eventualnih sukoba“, rekao je Putin u govoru na završnoj plenarnoj sednici Međunarodnog debatnog kluba „Valdaj“, u Sočiju, preneo je TAS S.\nNaprotiv, istakao je predsednik Rusije, podele i deklaracije o suverenosti i uspostavljanje monoetničkih država mogu izazvati sukobe radi sprovođenja interesa tih novih država i to je najverovatnije ono što će se i dogoditi, rekao je Putin.\nOn veruje da ujedinjene države sa velikim granicama imaju više šansi za vođenje izbalansirane politike.\nPredsednik Rusije se prisetio kako je priznata nezavisnost Kosova.\nOn je istakao da se sve procene i zaključci Međunarodnog suda u Hagu ne odnose isključivo na slučaj Kosova, već na primenu u svim slučajevima proglašavanja deklaracije o nezavisnosti na teritoriji jedne države.\n„Ovo ekspanzivno tumačenje pravnih normi otvorilo je Pandorinu kutiju“, rekao je Putin.\nOn je, takođe, naveo primer kako su zapadne države izvršile pritisak na sud da bi došlo do priznanja deklaracije i usvajanja preporuka vezanih za tu situaciju.\nPredsednik Rusije je rekao i da su države članice Evropske unije, podrškom raspadu nekih zemalja i odvajanju Kosova, same pokrenule rast separatističkih težnji u Evropi i da su se sada same našle na udaru, kao u slučaju Katalonije.\n„Kada je u pitanju situacija u Kataloniji, videli smo iz Evropske unije i većeg broja država jednoglasnu osudu onih koji podržavaju (katalonsku) nezavisnost. Znate, ne mogu, a da ne primetim nešto u vezi sa tim – trebalo je o ovome da razmišljate ranije“, rekao je Putin.\nOn je dodao da je svojevremeno Evropa praktično uz dobrodošlicu prihvatila veći broj država, a onda jednoglasno podržala odvajanje Kosova, „pokrećući slične procese u drugim regionima Evrope, a i u svetu“.


Trka za srećnije detinjstvo u Boru – RADIO TELEVIZIJA BOR\nTrka za srećnije detinjstvo u Boru\nBOR – Kao uvod u obeležavanje Međunarodnog dana Crvenog krsta i Nedelje Crvenog krsta od 8. do 15. maja, povereništvo Crvenog krsta u Boru, organizovalo je u ulici Moše Pijade „Trku za srećnije detinjstvo“.\nU akciji, koja promoviše sport i zdrav način života, učestvovali su učenici borskih osnovnih škola, a s obzirom na to da je manifestacija i humanitarnog karaktera, prikupljena sredstva biće podeljena obrazovnim ustanovama.\n„Trka je trebalo da bude održana prošle godine u oktobru, ali je zbog vremenskih uslova pomerena za neko lepše vreme. Mi smo se nadali lepom vremenu, ali nas ono nije ni sada poslužilo. Ipak, suština svega je bila obeležavanje dečije nedelje. Ove godine, „Trka za srećnije detinjstvo“ je prilepljena Uličnoj trci, pri čemu je cilj obeležavanje Svetskog dana Crvenog krsta u ponedeljak, 8. maja i ulaz u celu nedelju Crvenog krsta, koja će biti obeležena raznoraznim aktivnostima, pre svega na planu davalaštva. Isto tako, biće i grupa dece, volontera, srednjoškolaca koja će biti uvedena u edukaciju borbe protiv trgovine ljudima i od septembra će oni moći da samostalno drže radionice u borskim osnovnim školama, u cilju vršnjačke edukacije“, kaže Maja Prodanović Pavlović, poverenik Crvenog krsta Zaječar povereništva Bor\nTrka je zbog lošeg vremena prekinuta, ali će nagrade najuspešnijim učesnicima u svim kategorijama biti uručene naknadno.\nOrganizatori takmičenja su Povereništvo Crvenog krsta, Atletski klub i Savez za školski sport Bor, a pokrovitelj manifestacije „Trka za srećnije detinjstvo“ je Opština Bor.\nTags: atletski klub bor, Crveni krst, medunarodni dan crvenog krsta, nedelja crvenog krsta, trka za srecnije detinjstvo\nPrevious Majski finiš ligaške sezone\nNext Liga centralne Srbije za strelce u Boru\nOsam medalja za borske takmičare na Blakanskom prvenstvu u bodi bildingu\nRukometaši Bora bolji od Mladosti u doigravanju


Naučnici napravili veštačku kožu - oseća i temperaturu i dodir\nM. K. 26. novembra 2020. 06:25\nNaučnici su napravili veštačku kožu koja prvi put može u isto vreme da oseća temperaturu i dodir. Veštačka koža, koja bi mogla da se primenjuje u medicini, ili izradi humanoidnih robota, veliki je izazov za naučnike.\nMeđutim, naučnici sa južnokorejskog POSTEH i američkog Stenford univerziteta, uspeli su da stvore veštačku kožu koja može u isto vreme da „oseća“ i jedno i drugo, piše „Sajens dejli“.\nZahvaljujući jednostavnoj kombinaciji elektrolita i elektroda, ova veštačka koža mogla bi da ima veliku komercijalnu primenu. Njeni tvorci, Unjong Jeong sa korejskog i Insang Ju sa američkog univerziteta, navode da može da precizno izmeri temperaturu, ali i da oseti stiskanje, ubadanje, uvrtanje, blag dodir…


Putin: Slovenija odlično mesto za sastanak sa Trampom - Sputnjik Srbija\n15:47 10.02.2017 (osveženo 16:28 10.02.2017) Preuzmite kraći link\n„Rusko-američki odnosi su u proteklih pet godina posebno jako degradirani i, naravno, potrebno je da budu obnovljeni kako u interesu ruskog, tako i u interesu američkog naroda. Mi smo čuli kako se prema tome odnosi novoizabrani predsednik Tramp, koji je stupio na dužnost, uvek smo to pozdravljali i očekujemo da će se ti odnosi obnavljati u punom obimu i u svim pravcima, ali to ne zavisi samo od nas, to zavisi i od američke strane“, izjavio je Putin.\nRuski predsednik je istakao da američka strana treba da formira svoj tim i da konačno utvrdi ko će i u kojim pravcima voditi dijalog sa Rusijom.\n„To se tiče trgovinsko-ekonomskih veza, to se tiče i pitanja bezbednosti, tiče se raznih delova sveta koji stradaju u velikom broju sukoba. I mi bismo, naravno, ujedinivši napore, mogli znatno da doprinesemo rešavanje tih pitanja, među kojima je i borba protiv međunarodnog terorizma“, dodao je predsednik Rusije.\nRuski lider je, nakon sastanka sa slovenačkim predsednikom Borutom Pahorom u Moskvi, izjavio da je Slovenija odlično mesto za susret sa američkim predsednikom Donaldom Trampom, ali je dodao da taj sastanak zavisi od mnogo stvari.\n„Što se tiče Ljubljane i Slovenije u celini, naravno, to je odlično mesto za dijaloge ove vrste. To, međutim, zavisi ne samo od nas, nego od čitavog niza okolnosti, od tekućih poslova“, rekao je Putin, podsećajući da su rusko-američki sastanci već održavani u Ljubljani.\nRuski predsednik je zahvalio Sloveniji zbog spremnosti da organizuje taj sastanak.\nPutin i Pahor su razgovarali i o odnosima Rusije i Evropske unije. Ruski lider je izrazio nadu da će oni biti obnovljeni. On je, takođe, obavestio slovenačkog kolegu o zaoštravanju situacije u Donbasu, navodeći da ne postoji alternativa Minskom sporazumu.\n„Informisao sam predsednika o poslednjim događajima i zaoštravanju situacije na jugoistoku Ukrajine, naglasivši da ne postoji alternativa ispunjavanju Minskog sporazuma kao osnovu za rešenje sukoba. Razgovarali smo o odnosima Rusije i Evropske unije, nadam se da će se oni postepeno obnavljati“, rekao je Putin nakon sastanka.\nSlovenački predsednik je naglasio da bi „prvi korak u rešavanju krize trebalo da bude povlačenje naoružanja, nakon čega se mogu nastaviti mirovni pregovori u okviru Minskog sporazuma“.\n„Ja, kao Vaš prijatelj, pozivam sve strane da prekinu sva vojna dejstva. Tek ćemo tada moći da se nadamo poboljšanju odnosa Rusije sa zapadnim svetom. Uveren sam da će tada i odnosi sa Evropskom unijom biti obnovljeni na odgovarajućem nivou“, rekao je Pahor.\nOn je saopštio da je tokom njegovog boravka planirano potpisivanje 11 komercijalnih ugovora.\n„Nadam se da će to pomoći da se poveća trgovinska razmena naših zemalja“, rekao je Pahor na zajedničkoj konferenciji za novinare sa Putinom.\nsaradnja Rusije i SAD, saradnja Rusije i EU, sastanak, saradnja, ukrajinska kriza, Donald Tramp, Borut Pahor, Vladimir Putin, Evropska unija, Slovenija, SAD, Ukrajina, Rusija


Predsjednik Srbije za RTS\n- Ako bude sporazuma, imat ćemo više nego danas - rekao je srbijanski šef države u dnevniku Radio-televizije Srbije (RTS).\nUz očuvanje mira i stabilnosti, Vučić je kao drugi cilj istaknuo zaštitu državnih interesa i imovinskih prava, ocijenivši da je to "najteži dio".\nKao treći cilj Vučić je naveo očuvanje svih prava Srba na Kosovu, njihovu sigurnost i uvjete da "djeca mogu nesmetano ići u škole i kina i družiti se s vršnjacima".\nNaglašavajući kako "treba govoriti istinu", Vučić je definiciju države protumačio kroz tri elementa - teritorij, stanovništvo, vojsku i policiju, istaknuvši kako od ta tri elementa Srbija "samo u pojedinim dijelovima na Kosovu ima stanovništvo i - ništa više".\nVučić je za RTS rekao kako će sa svim eventualnim prijedlozima "izići pred građane" i reći šta je urađeno.\nSrbijanski šef države rekao je kako njemačku kancelarku Angelu Merkel smatra “iskrenim prijateljem“.\n- Nju doživljavamo iskrenim prijateljem. Ona nas je spasila sukoba s Hrvatima, do koga je moglo doći zbog krize s migrantima kad su Mađari podigli zid - rekao je Vučić, ne obrazlažući detaljnije tu svoju tvrdnju.\nNa pitanje kakvo mu je stajalište poslije izjave kancelarke Merkel da nema promjene granica, Vučić je naglasio kako su Njemačka i SAD "razgraničile" Srbiju onog trenutka kada su 2008. priznali neovisnost Kosova.\n- Zato kad kažu da su protiv razgraničenja, to znači da su protiv promjene granica koje su uspostavili na našu štetu - rekao je Vučić.\nOn se požalio kako ga mnogi, poglavito u Srbiji, napadaju upravo zato jer ne prihvata takve granice.\nVučić je izjavio kako neće govoriti o konkretnim rješenjima za Kosovo "jer ih još nema".\nProšle sedmice Vučić je izjavio da se "zalaže za razgraničenje" s Albancima.\n- Da imamo teritorij za koji se ne zna ko ga kako tretira, i što kome pripada - to je uvijek izvor potencijalnih sukoba i problema - rekao je Vučić novinarima u vojvođanskom mjestu Šidu.\n- Ja se zalažem i to ne krijem, svakako se zalažem, i to je politika koju predstavljam, a hoće li ona dobiti podršku naroda ili ne, no, ja se zalažem za razgraničenje s Albancima.\nPredsjednik Kosova Hašim Tači u srijedu je izjavio kako neće biti podjele Kosova niti autonomije za Srbe. Na konferenciji za medije kosovski predsjednik je rekao da je pod korigiranjem granica podrazumijevao samo to da se Preševska dolina, koja je u Srbiji, pripoji Kosovu.\nVučić: Njemačka nas je ''razgraničila'' onog trenutka kada je priznala cjelovito Kosovo\nVučić: Podržavamo razgraničenje, želimo zemlju čije granice znamo


I lideri nekih političkih stranaka iz regiona upućuju saučeš\nTanjug 20. novembra 2020. 15:55\nBEOGRAD – Povodom smrti patrijarha Irineja saučešće su uputili i lideri pojedinih političkih stranaka iz regiona – Crne Gore i republike Srpske.\nTako u poruci saučešća zbog odlaska patrijaraha predsednik Prave Crne Gore i poslanik u crnogorskoj skupštini Marko Milačić ukazuje da je Crkva danas, i zaslugom patrijarha, povratila mesto koje u prosvećenom društvu zaslužuje.\n„Nama ostaje da se molimo Bogu da bude sa nama u vremenima koja dolaze“, poručio je Milačić i dodao da će kao uspomena na patrijarha Irineja ostati duh jedinstva i sabornost, smiren i razuman odnos prema svim pretnjama koje su se, kako kaže, nadvile nas našim narodom.\nPredsednik Socijaldemokratske stranke iz Banjaluke Mirko Šarović poručio je da će patrijarh Irinej ostati upamćen kao zaštitnik vere, borac za jačanje položaja Srpske pravoslavne crkve u regionu i zaštitu srpskog naroda na Kosovu i Metohiji.\n„Napustio nas je veliki srpski arhipastir, zaštitnik prava Srpske pravoslavne crkve u čitavom regionu i neimar koji je neumorno gradio i pomagao crkve i manastire“, naveo je Šarović i dodao da će patrijarh Irinej biti upamćen kao značajna figura čija je misija bila obnova duhovnosti i jačanje položaja Srpske pravoslavne crkve.\nPredsednik Demokratskog narodnog saveza iz Banjaluke Nenad Nešić podseća da narodi koji žele temeljno da spoznaju sebe moraju se svojim nemirom, nesigurnošću, čak i slabostima, pa i grehom, svim svojim bićem približiti Bogu.\n„Srpski narod je danas izgubio patrijarha, čiji život i reč su uvek bili tu da uprkos svim manama i slabostima ne zaboravimo da postoji nešto više i jače od svih nas – vecnost Božija“, naveo je Nešić.\nJapan: Na autoputu zbog nevremena zarobljeno oko 200 ljudi\nRusija: Policajac odavao podatke o slučaju Navaljni?\nBiH: FB stranica „Nisam tražila“ za seksualno…\nAvganistan: Demolirana radio stanica zbog „glasne…\nSenat glasa o poverenju vladi\nBaladir danas pred sudom zbog afere „Karači“


19-11-2018 21:32 Svet Planeta\nUzbunjivač koji je otkrio da je Danske bank bila uključena u navodno pranje novca, izjavio je danas da je jedna velika evropska banka pomogla u obradi sumnjivih transakcija u vrednosti do 150 milijardi dolara, u šta su, kako tvrdi, bile umešane i dve američke banke.\nDolari (Foto: Pixabay. com)\nTransakcije, u ukupnoj vrednosti od 200 milijardi evra (228,5 milijardi dolara), realizovana preko male podružnice Danske bank u Estoniji u periodu od 2007. do 2015. godine, izazvale pokretanje istraga u Danskoj, Estoniji, Britaniji i SAD u narastajućem globalnom skalndalu.\nUzbunjivač Hauard Vilkinson, bivši direktor u filijali Danske bank u Talinu, rekao je na svedočenju pred danskim parlamentom da je još nekoliko kreditora učestvovalo u tim transakcijama realizovanim preko estonske podružnice, i da su među njima dve velike američke banke i filijala jedne velike evropske banke u SAD.\n"Pretpostavljam da je 150 milijardi dolara prošlo kroz tu konkretnu banku (evropsku banku) u SAD", izjavio je ovaj Britanac, ne otkrivajući međutim ime te banke.\n"Niko zaista ne zna gde je taj novac završio. Sve što znamo je da su ga poslednji videli ljudi iz te tri velike banke u SAD. Oni su bili poslednji kontrolni punkt, i kada je ta kontrola omanula, novac je ušao u globalni finansijski sistem", izjavio je on.\nDanske bank je preko estonske podružnice koristila globalno prisustvo Dojče banke, JP Morgan Čejsa i Benk ov Amerika kako bi, u ime svojih klijenata, strane valute konvertovala u američki dolar od 2007. do 2015. godine, tvrde neimenovani izvori za Rojters.\nDojče banka i JP Morgan odbili su da komentarišu takve tvrdnje, dok u Benk ov Amerika nisu bili odmah dostupni za komentar, navodi britanska agencija.\nVilkinson, koji je u parlamentu rekao i da mu je Danske bank ponudila novac u zamenu za ćutanje, ne očekuje da će istraga u ovom slučaju igde odvesti.\n" Na kraju smo 2018. godine, a razgovaramo o prljavom novcu iz perioda od 2007. do 2015. godine. Nema nikakve šanse da se tom novcu uđe u trag i da bilo koji kriminalac izgubi i jedan cent", zaključio je on.\nPročitajte OVDE šta je rekao Putin o “turskom toku”\nEuropol upozorava da je pranje novca jedan od ključnih "pokretača kriminala" vrednog milijarde dolara. Stručnjaci ističu da je ubacivanje nelegalno stečenog novca u legalne finansijske tokove, u eri informatizacije i digitalizacije društva, sve teže otkriti.


Strategija razvoja socijalnog stanovanja u Gradu Bijeljina (2021-2030) :: Grad Bijeljina ::\nSocijalno stanovanje u Republici Srpskoj je dio stambene politike Republike Srpske kojim se na sistemski način obezbjeđuju uslovi za rješavanje stambenog pitanja svim fizičkim licima koja iz različitih, a prvenstveno ekonomskih, socijalnih i zdravstvenih razloga nisu u mogućnosti da to samostalno urade na tržištu.\nSkupština Republike Srpske je donijela Zakon o socijalnom stanovanju Republike Srpske i usvojila Strategiju razvoja socijalnog stanovanja Republike Srpske radi obezbjeđivanja uslova za održivi razvoj socijalnog stanovanja u Republici Srpskoj.\nVodeći se odredbama ovih dokumenata i činjenicom da postoji evidentan raskorak između potreba i mogućnosti određenog broja građana koji ne mogu samostalno riješiti stambeno pitanje ( mladi, mladi bračni parovi, demobilisani borci, ratni vojni invalidi, raseljena lica i druge ranjive kategorije među kojima su korisnici prava socijalne zaštite ), Grad Bijeljina je započeo proces održivog razvoja socijalnog stanovanja na lokalnom nivou.\nSkupština Grada Bijeljina je donijela:\nOdluku o fondu stambenih jedinica socijalnog stanovanja,\nOdluku o visini zakupnine za korištenje stambenih jedinica socijalnog stanovanja i\nOdluku o postupku subvencionisanja zakupnine.\nGradonačelnik Grada Bijeljina je donio:\nPravilnik o postupku dodjele stambenih jedinica socijalnog stanovanja i\nPravilnik o načinu upravljanja i održavanja stambenih jedinica socijalnog stanovanja.\nStrategija razvoja socijalnog stanovanja u Gradu Bijeljina (2021-2030) 1.21MB


PRVA ZVANIČNA POSETA Ana Brnabić i Zdravko Krivokapić se sutra sastaju u Beogradu – Vesti iz srbije i sveta\nHome > Vesti > PRVA ZVANIČNA POSETA Ana Brnabić i Zdravko Krivokapić se sutra sastaju u Beogradu\nPRVA ZVANIČNA POSETA Ana Brnabić i Zdravko Krivokapić se sutra sastaju u Beogradu\nby Janko Vesic - November 1, 2021 036\nPremijer Srbije Ana Brnabić sastaće se sa premijerom Crne Gore Zdravkom Krivokapićem u Beogradu u sredu, 3. novembra, saopšteno je iz Vlade Srbije.\nPrema programu posete, u 10.00 časova u Palati Srbija predviđen je svečani doček delegacije Vlade Crne Gore, nakon čega će u 10.15 časova Brnabićeva i Krivokapić održati sastanak nasamo.\nZa 10.45 časova planiran je plenarni sastanak delegacija dve vlade, a izjave za novinare Brnabićeve i Krivokapića predviđene su za 11.45 časova.\nPrema ranijim najavama iz Crne Gore, Krivokapić će doputovati sutra u prvu zvaničnu posetu Beogradu, gde će razgovarati sa najvišim srpskim zvaničnicima.\nPoseta Krivokapića se odvija u trenutku kada Srbija nema ambasadora u Crnoj Gori, jer je Vladimir Božović proteran zbog izjava povodom Dana ujedinjenja Srbije i Crne Gore, pošto je u Podgorici to ocenjeno kao mešanje u unutrašnje stvari.\nNi Crna Gora nema ambasadora u Srbiji, pošto crnogorski predsednik Milo Đukanović odbija da da saglasnost za Želidraga Nikčevića, kojeg je predložila crnogorska Vlada.\nKrivokapić dolazi na poziv srpskog premijera Ane Brnabić.\nTokom posete Beogradu Krivokapić, kako je rekao ranije novinarima, neće potpisati temeljni ugovor sa Srpskom pravoslavnom crkvom.\nU platformi za posetu koju je nedavno usvojila Vlada Crne Gore navodi se da će Krivokapićeva poseta Beogradu “biti u funkciji jačanja bilateralnih odnosa, unapređenja političkog dijaloga i ukupne saradnje”.\nU susretima sa zvaničnicima Srbije “sugerisaće se da se u narednom periodu saradnja u oblastima infrastrukuture, energetike, vodoprivrede, turizma, poljoprivrede, šumarstva i drugih oblasti od obostranog interesa ostvaruje kad god je to moguće, kroz mehanizme regionalne saradnje, a prije svih berlinskog procesa”, ističe se u platformi.\nBolonja sigurna protiv Kaljarija, Di Lorenco i Arnautović doneli nove bodove Mihajloviću\nVojislav Šešelj saopštio užasne vesti za srpski narod\nOktober 28, 2021 Oktober 28, 2021 028\nZvezda ubedljiva u Kragujevcu, remi Voždovca i TSC-a\nOktober 31, 2021 037\nKosovska Mitrovica Vučiću uručila Zlatnu povelju i ključ grada, Vučić uputio pismo zahvalnosti\nUtvrđeni propusti u radu Uprave granične policije Priboj, pokreće se DISCIPLINSKI POSTUPAK PROTIV 12 SLUŽBENIKA\nJanuar 10, 2022 022\nSNEŽNA KATASTROFA U NOVOJ VAROŠI Opet zavejana sela u okolini, nema struje, a smetovi dostigli visinu i do TRI METRA (FOTO)\nDezember 18, 2021 026